Avis juridique important

|

31982L0621

Οδηγία 82/621/EOK της Επιτροπής της 1ης Ιουλίου 1982 περί προσαρμογής στην τεχνική πρόοδο της οδηγίας 76/891/EOK του Συμβουλίου για την προσέγγιση των νομοθεσιών των κρατών μελών των αναφερόμενων στους μετρητές ηλεκτρικής ενέργειας

Επίσημη Εφημερίδα αριθ. L 252 της 27/08/1982 σ. 0001 - 0001 Φινλανδική ειδική έκδοση: Κεφάλαιο 13 τόμος 12 σ. 0106  Ισπανική ειδική έκδοση: Κεφάλαιο 13 τόμος 12 σ. 0249  Σουηδική ειδική έκδοση: Κεφάλαιο 13 τόμος 12 σ. 0106  Πορτογαλική ειδική έκδοση : Κεφάλαιο 13 τόμος 12 σ. 0249

ΟΔΗΓΙΑ ΤΗΣ ΕΠΙΤΡΟΠΗΣ της 1ης Ιουλίου 1982 περί προσαρμογής στην τεχνική πρόοδο της οδηγίας 76/891/ΕΟΚ του Συμβουλίου περί προσεγγίσεως των νομοθεσιών των Κρατών μελών των αναφερομένων στους μετρητές ηλεκτρικής ενέργειαςΗ ΕΠΙΤΡΟΠΗ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητας,  την οδηγία 76/891/ΕΟΚ του Συμβουλίου της 4ης Νοεμβρίου 1976 περί προσεγγίσεως των νομοθεσιών των Κρατών μελών των αναφερομένων στους μετρητές ηλεκτρικής ενέργειας (1), και ιδίως το άρθρο 3 τρίτο εδάφιο,  Εκτιμώντας:  ότι κατ' εφαρμογή του άρθρου 3 της οδηγίας 76/891/ΕΟΚ είναι απαραίτητο να επανεξεταστούν οι τιμές των μεγίστων επιτρεπομένων ορίων σφάλματος κατά τον αρχικό έλεγχο ΕΟΚ, ώστε να ληφθούν υπόψη η πείρα που έχει αποκτηθεί και τα αποτελέσματα που έχουν  επιτευχθεί σε διεθνές επίπεδο- ότι η πείρα που έχει αποκτηθεί στον τομέα αυτόν σε κοινοτικό επίπεδο οδηγεί στο να γίνουν οριστικώς δεκτά πιο αυστηρά μέγιστα επιτρεπόμενα όρια σφάλματος από εκείνα που γίνονται δεκτά σε διεθνές επίπεδο, και προβλέπονται ήδη ως κοινοί κανόνες στην  αναφερθείσα οδηγία- ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Επιτροπής για την προσαρμογή στην τεχνική πρόοδο των οδηγιών που αποβλέπουν στην εξάλειψη των τεχνικών εμποδίων στις συναλλαγές στον τομέα των οργάνων μετρήσεως,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Πριν από την 1η Ιανουαρίου 1983, τα Κράτη μέλη που έχουν προσφύγει στη δυνατότητα που προβλέπεται στο δεύτερο εδάφιο του άρθρου 3 της οδηγίας 76/891/ΕΟΚ καταργούν τα μέτρα που έχουν ληφθεί βάσει αυτής της δυνατότητας.  Ενημερώνουν αμέσως περί αυτού την Επιτροπή.   Άρθρο 2  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, την 1η Ιουλίου 1982.  Για την Επιτροπή Karl-Heinz NARJES Μέλος της Επιτροπής  (1) ΕΕ αριθ. L 336 της 4. 12. 1976, σ. 30.


Avis juridique important

|

31991L0673

Οδηγία 91/673/ΕΟΚ του Συμβουλίου της 19ης Δεκεμβρίου 1991 για την τροποποίηση της οδηγίας 69/169/ΕΟΚ όσον αφορά την παράταση και την τροποποίηση των παρεκκλίσεων που έχουν χορηγηθεί στη Δανία και στην Ιρλανδία σχετικά με τις ατέλειες ταξιδιωτών

Επίσημη Εφημερίδα αριθ. L 373 της 31/12/1991 σ. 0033 - 0033 Φινλανδική ειδική έκδοση: Κεφάλαιο 9 τόμος 2 σ. 0031  Σουηδική ειδική έκδοση: Κεφάλαιο 9 τόμος 2 σ. 0031

ΟΔΗΓΙΑ ΤΟΥ ΣΥΜΒΟΥΛΙΟΥ της  19ης Δεκεμβρίου 1991 για την τροποποίηση της οδηγίας 69/169/ΕΟΚ όσον αφορά την παράταση και την  τροποποίηση των παρεκκλίσεων που έχουν χορηγηθεί στη Δανία και στην Ιρλανδία σχετικά με τις  ατέλειες ταξιδιωτών (91/673/ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 99, την πρόταση της Επιτροπής, τη γνώμη του Ευρωπαϊκού Κοινοβουλίου (1), τη γνώμη της Οικονομικής και Κοινωνικής Επιτροπής (2), Εκτιμώντας: ότι το Βασίλειο της Δανίας και η Ιρλανδία απολαύουν, έως τις 31 Δεκεμβρίου 1991, παρεκκλίσεων από  την οδηγία 69/169/ΕΟΚ (3), όπως τροποποιήθηκε τελευταία από την οδηγία 91/191/ΕΟΚ (4), όσον αφορά  την εφαρμογή γενικών επιπέδων ατελειών G ότι οι παρεκκλίσεις αυτές πρέπει να εξετασθούν στα πλαίσια του άρθρου 8 Α της συνθήκης το οποίο  ορίζει την εσωτερική αγορά ως ένα χώρο χωρίς εσωτερικά σύνορα εντός του οποίου εξασφαλίζεται η  ελεύθερη κυκλοφορία των εμπορευμάτων, των προσώπων, των υπηρεσιών και των κεφαλαίων, και προβλέπει  ότι η εσωτερική αγορά πρόκειται να εγκαθιδρυθεί προοδευτικά κατά τη διάρκεια χρονικής περιόδου που  λήγει στις 31 Δεκεμβρίου 1992 G ότι η άμεση παύση των εν λόγω παρεκκλίσεων θα μπορούσε να προξενήσει οικονομικές δυσκολίες για το  Βασίλειο της Δανίας και την Ιρλανδία, και ότι πρέπει να παραταθεί η εφαρμογή τους, όσον αφορά δε  την Ιρλανδία σε τροποποιημένη μορφή, έως τις 31 Δεκεμβρίου 1992, ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: Άρθρο 1 Η οδηγία 69/169/ΕΟΚ τροποποιείται ως εξής: 1. στο άρθρο 7β παράγραφος 1 στοιχείο β), το ποσό των «95 Ecu» αντικαθίσταται από το ποσό των «150  Ecu» G 2. στο άρθρο 7γ, η ημερομηνία «31 Δεκεμβρίου 1991» αντικαθίσταται από την ημερομηνία «31 Δεκεμβρίου  1992» G 3. το άρθρο 7δ αντικαθίσταται από το ακόλουθο κείμενο: «Άρθρο 7δ Κατά παρέκκλιση του άρθρου 2 παράγραφος 1 και εντός του ορίου που καθορίζεται στο εν λόγω άρθρο, η  Ιρλανδία εξουσιοδοτείται να εφαρμόζει, μέχρι τις 31 Δεκεμβρίου 1992, ποσοτικό όριο 30 λίτρων μπίρας  για όλους τους ταξιδιώτες που μεταβαίνουν στην Ιρλανδία. Κατά παρέκκλιση του άρθρου 2 παράγραφος 1, του άρθρου 4 παράγραφος 1 και του άρθρου 7β παράγραφος 1  στοιχείο β), η Ιρλανδία εξουσιοδοτείται να εφαρμόζει, μέχρι τις 31 Δεκεμβρίου 1992, τα ακόλουθα  όρια κατά την εισαγωγή των εν λόγω εμπορευμάτων από ταξιδιώτες από την Ιρλανδία, οι οποίοι  παρέμειναν για διάστημα μικρότερο του 24ώρου εκτός της Ιρλανδίας: α) για τους ταξιδιώτες που προέρχονται από την Κοινότητα: 175 Ecu G η αξία ωστόσο κατά μονάδα δεν  μπορεί να είναι ανώτερη από 110 Ecu G β) για τη μπίρα: 15 λίτρα.» Άρθρο 2 1.  Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές  διατάξεις προκειμένου να συμμορφωθούν με την παρούσα οδηγία πριν από την 1η Ιανουαρίου 1992. Οι διατάξεις αυτές, όταν θεσπίζονται από τα κράτη μέλη αναφέρονται στην παρούσα οδηγία ή  συνοδεύονται από παρόμοια αναφορά κατά την επίσημη δημοσίευσή τους. Οι λεπτομέρειες της αναφοράς  αυτής εκδίδονται από τα κράτη μέλη. 2.  Τα κράτη μέλη ανακοινώνουν στην Επιτροπή τις ουσιώδεις διατάξεις εσωτερικού δικαίου που  θεσπίζουν στον τομέα που διέπεται από την παρούσα οδηγία. Άρθρο 3 Η παρούσα οδηγία απευθύνεται στα κράτη μέλη. Βρυξέλλες, 19 Δεκεμβρίου 1991. Για το ΣυμβούλιοΟ ΠρόεδροςP. DANKERT   (1)Γνώμη που διατυπώθηκε στις 10. Δεκεμβρίου 1991 (δεν έχει ακόμα δημοσιευθεί  στην Επίσημη Εφημερίδα).  (2)Γνώμη που διατυπώθηκε στις 17 Δεκεμβρίου 1991 (δεν έχει ακόμα δημοσιευθεί στην Επίσημη  Εφημερίδα).  (3)ΕΕ αριθ. L 133 της 4. 6. 1969, σ. 6.  (4)ΕΕ αριθ. L 94 της 16. 4. 1991. σ. 24.


Avis juridique important

|

31988L0609

Οδηγία 88/609/ΕΟΚ του Συμβουλίου της 24ης Νοεμβρίου 1988 για τον περιορισμό των εκπομπών στην ατμόσφαιρα ορισμένων ρύπων από μεγάλες εγκαταστάσεις καύσης

Επίσημη Εφημερίδα αριθ. L 336 της 07/12/1988 σ. 0001 - 0013 Φινλανδική ειδική έκδοση: Κεφάλαιο 15 τόμος 9 σ. 0027  Σουηδική ειδική έκδοση: Κεφάλαιο 15 τόμος 9 σ. 0027

ΟΔΗΓΙΑ ΤΟΥ ΣΥΜΒΟΥΛΙΟΥ της 24ης Νοεμβρίου 1988 για τον περιορισμό των εκπομπών στην ατμόσφαιρα ορισμένων ρύπων από μεγάλες εγκαταστάσεις καύσης ( 88/609/ΕΟΚ ) ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας, και ιδιαίτερα το άρθρο 130 P,  τις προτάσεις της Επιτροπής(1 ),  τις γνώμες του Ευρωπαϊκού Κοινοβουλίου(2 ),  τη γνώμη της Οικονομικής και Κοινωνικής Επιτροπής(3 ),  Εκτιμώντας :  ότι τα προγράμματα δράσης των Ευρωπαϊκών Κοινοτήτων για το περιβάλλον του 1973(4 ), 1977(5 ), 1983(6 ) και 1987(7 ) υπογραμμίζουν τη σημασία της πρόληψης και της μείωσης της ατμοσφαιρικής ρύπανσης;  ότι το Συμβούλιο και οι αντιπρόσωποι των κυβερνήσεων των κρατών μελών συνελθόντες στα πλαίσια του Συμβου - λίου στο ψήφισμά τους σχετικά με το πρόγραμμα δράσης για το περιβάλλον 1987-1992 τόνισαν τη σημασία του να στραφεί κατά προτεραιότητα η κοινοτική δράση στη μείωση της ατμοσφαιρικής ρύπανσης στην πηγή, μεταξύ άλλων με τη θέσπιση και εφαρμογή μέτρων σχετικών με τις εκπομπές από μεγάλες εγκαταστάσεις καύσης;  ότι, επιπλέον, με την απόφαση 81/462/ΕΟΚ(8 ), η Κοινότητα προσχώρησε στη σύμβαση για τη διαμεθοριακή ρύπανση της ατμόσφαιρας σε μεγάλη απόσταση;  ότι η οδηγία 84/360/ΕΟΚ του Συμβουλίου της 28ης Ιουνίου 1984 για την καταπολέμηση της ατμοσφαιρικής ρύπανσης που προκαλείται από βιομηχανικές εγκαταστάσεις(9 ) προβλέπει τη θέσπιση ορισμένων διαδικασιών και μέτρων για την πρόληψη ή τη μείωση της  ατμοσφαιρικής ρύπανσης που προκαλείται από βιομηχανικές εγκαταστάσεις, ιδίως μάλιστα από αυτές που ανήκουν σε ορισμένες απαριθμούμενες κατηγορίες, μεταξύ των οποίων και οι μεγάλες εγκαταστάσεις καύσης;  ότι το άρθρο 8 της οδηγίας 84 /360/ΕΟΚ ορίζει ότι το Συμβούλιο, αποφασίζοντας ομόφωνα ύστερα από πρόταση της Επιτροπής, καθορίζει, αν χρειάζεται, οριακές τιμές εκπομπής για νέες εγκαταστάσεις, οι οποίες βασίζονται στην καλύτερη διαθέσιμη τεχνολογία και  οι οποίες δεν συνεπάγονται υπερβολικό κόστος, λαμβάνοντας υπόψη τη φύση, τις ποσότητες και τον επιβλαβή χαρακτήρα των συγκεκριμένων εκπομπών; ότι το άρθρο 13 της οδηγίας ορίζει ότι τα κράτη μέλη εφαρμόζουν πολιτικές και στρατηγικές που περιλαμβάνουν τα  κατάλληλα μέτρα για να προσαρμοσθούν σταδιακά στην καλύτερη διαθέσιμη τεχνολογία οι υφιστάμενες βιομηχανικές εγκαταστάσεις που εμπίπτουν στις απαριθμούμενες κατηγορίες, λαμβάνοντας υπόψη διάφορα καθορισμένα θέματα;  ότι η βλάβη του περιβάλλοντος λόγω της ατμοσφαιρικής ρύπανσης καθιστά επιτακτική την ανάγκη μείωσης και ελέγχου των εκπομπών των νέων και υφισταμένων μεγάλων εγκαταστάσεων καύσης και ότι για το σκοπό αυτό είναι αναγκαίο να θεσπιστούν σφαιρικοί στόχοι  για τη βαθμιαία και σταδιακή μείωση των συνολικών ετήσιων εκπομπών διοξειδίου του θείου και οξειδίων του αζώτου από τις υφιστάμενες μεγάλες εγκαταστάσεις καύσης και να καθοριστούν οριακές τιμές εκπομπής για το διοξείδιο του θείου, τα οξείδια του αζώτου  και τον κονιορτό στην περίπτωση νέων εγκαταστάσεων, σύμφωνα με την αρχή που διακηρύσσεται στο άρθρο 8 της οδηγίας 84/360/ΕΟΚ;  ότι αυτές οι οριακές τιμές εκπομπής για τις νέες εγκαταστάσεις θα πρέπει να αναθεωρούνται, ώστε να λαμβάνεται υπόψη η πρόοδος της τεχνολογίας και η εξέλιξη των περιβαλλοντικών απαιτήσεων, και ότι η Επιτροπή θα υποβάλει σχετικές προτάσεις;  ότι, κατά τη θέσπιση των γενικών ετήσιων ανώτατων ορίων εκπομπής για τις υφιστάμενες μεγάλες εγκαταστάσεις, έχει εκτιμηθεί δεόντως η συγκεκριμένη κατάσταση των κρατών μελών, προκειμένου να εξασφαλίζονται ανάλογες προσπάθειες από το καθένα; ότι για τον  καθορισμό των προδιαγραφών για τη μείωση των εκπομπών ρύπων στην ατμόσφαιρα, τις οποίες θα πρέπει να τηρούν οι νέες εγκαταστάσεις καύσης, έχουν ληφθεί δεόντως υπόψη οι ιδιαίτεροι τεχνικοί και οικονομικοί περιορισμοί ώστε να αποφεύγεται το υπερβολικό  κόστος; ότι έχει παραχωρηθεί στην Ισπανία προσωρινή και περιορισμένη παρέκκλιση από την πλήρη εφαρμογή της οριακής τιμής εκπομπής διοξειδίου του θείου που ορίστηκε για τις νέες εγκαταστάσεις, δεδομένου ότι η Ισπανία χρειάζεται ιδιαίτερα νέο  ηλεκτροπαραγωγικό δυναμικό για τις ενεργειακές της ανάγκες και τη βιομηχανική της ανάπτυξη,   ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :  Αρθρο 1  Η παρούσα οδηγία αφορά τις εγκαταστάσεις καύσης των οποίων η ονομαστική θερμική ισχύς είναι τουλάχιστον ίση προς 50 MW ασχέτως του είδους του χρησιμοποιούμενου καυσίμου ( στερεό, υγρό ή αέριο ).  Αρθρο 2  Κατά την έννοια της παρούσας οδηγίας νοούνται ως :   1 ."Εκπομπή" η απόρριψη στην ατμόσφαιρα ουσιών από τις εγκαταστάσεις καύσης .   2."Καυσαέρια" τα αέρια απόβλητα που περιλαμβάνουν στερεές, υγρές ή αέριες εκπομπές; η κατ'^όγκον παροχή τους εκφράζεται σε κυβικά μέτρα ανά ώρα υπό πρότυπες συνθήκες θερμοκρασίας ( 273^oK ) και πίεσης ( 101,3 kPa ), μετά την αφαίρεση των περιεχόμενων  υδρατμών, η περιεκτικότητα των οποίων ονομάζεται του λοιπού "Nm 3/h ".   3."Οριακή τιμή εκπομπής" η επιτρεπόμενη ποσότητα μιας ουσίας που περιέχεται στα καυσαέρια της εγκατάστασης καύσης και η οποία μπορεί να απορρίπτεται στην ατμόσφαιρα κατά τη διάρκεια μιας δεδομένης περιόδου; η τιμή αυτή προσδιορίζεται ως μάζα ανά όγκο καυσαερίων και εκφράζεται σε mg/Nm 3, με περιεκτικότητα σε οξυγόνο 3^% κατ'^όγκον για τα υγρά και αέρια καύσιμα και 6^% για τα στερεά καύσιμα .   4."Ποσοστό αποθείωσης" ο λόγος της ποσότητας θείου η οποία διαχωρίζεται στο χώρο της εγκατάστασης καύσης σε δεδομένο χρονικό διάστημα με μεθόδους ειδικά μελετημένες για το σκοπό αυτό, προς την ποσότητα θείου που περιέχεται στο καύσιμο το οποίο  εισέρχεται στην εγκατάσταση καύσης και χρησιμοποιείται κατά το ίδιο χρονικό διάστημα .   5."Εκμεταλλευόμενος φορέας" κάθε φυσικό ή νομικό πρόσωπο που εκμεταλλεύεται την εγκατάσταση καύσης ή διαθέτει, είτε ιδίω ονόματι είτε κατ'^εξουσιοδότηση, σε καθοριστικό βαθμό, εξουσία οικονομικού ελέγχου επ'^αυτής .   6."Καύσιμο" κάθε στερεά, υγρή ή αέρια καύσιμη ύλη που τροφοδοτεί την εγκατάσταση καύσης, εκτός των οικιακών απορριμμάτων και των τοξικών ή επικίνδυνων αποβλήτων .   7."Εγκατάσταση καύσης" κάθε τεχνική εγκατάσταση στην οποία οξειδώνονται καύσιμα με σκοπό τη χρησιμοποίηση της θερμότητας που παράγεται με αυτόν τον τρόπο .  Η παρούσα οδηγία αφορά μόνο τις εγκαταστάσεις καύσης που προορίζονται για την παραγωγή ενέργειας και όχι τις εγκαταστάσεις που χρησιμοποιούν απευθείας τα προϊόντα καύσης σε κάποια διαδικασία παραγωγής .  Πιο συγκεκριμένα, η παρούσα οδηγία δεν εφαρμόζεται στις ακόλουθες εγκαταστάσεις :  -τις εγκαταστάσεις όπου τα προϊόντα καύσης χρησιμοποιούνται για την απευθείας θέρμανση, την ξήρανση ή οποιαδήποτε άλλη κατεργασία αντικειμένων ή υλικών π.χ . κάμινοι αναθέρμανσης, κάμινοι θερμικής κατεργασίας,  -τις διατάξεις μετάκαυσης ( post-combustion ), δηλαδή κάθε τεχνική εγκατάσταση που προορίζεται για τον καθαρισμό των καυσαερίων με καύση και που δεν λειτουργεί ως αυτόνομη εγκατάσταση καύσης,  -τις εγκαταστάσεις αναγέννησης των καταλυτών που χρησιμοποιούνται στην καταλυτική πυρόλυση,  -τις εγκαταστάσεις μετατροπής του υδροθείου σε θείο,  -τους αντιδραστήρες που χρησιμοποιούνται στη χημική βιομηχανία .  -τις συστοιχίες καμίνων κοκ,  -τους προθερμαντήρες αέρος υψικαμίνων .  Επιπλέον, δεν εμπίπτουν στην παρούσα οδηγία οι ντηζελοκίνητες, οι βενζινοκίνητες ή οι αεριοκίνητες εγκαταστάσεις, ή οι εγκαταστάσεις που κινούνται με αεριοστροβίλους, ανεξαρτήτως του χρησιμοποιουμένου καυσίμου .  Στην περίπτωση που δύο ή περισσότερες ξεχωριστές νέες εγκαταστάσεις κατασκευάζονται κατά τρόπο ώστε, κατά την κρίση των αρμόδιων αρχών, να είναι δυνατόν, δεδομένων των τεχνικών και οικονομικών συνθηκών, τα καυσαέριά τους να απορρίπτονται από κοινή  καπνοδόχο, το σύνολο των εγκαταστάσεων αυτών θεωρείται ως μια ενιαία μονάδα .   8."Μεικτή εστία" κάθε εγκατάσταση καύσης που μπορεί να τροφοδοτείται ταυτόχρονα ή εναλλάξ με δύο ή περισσότερα είδη καυσίμων .   9."Νέα εγκατάσταση" κάθε εγκατάσταση καύσης στην οποία η αρχική άδεια κατασκευής ή, ελλείψει της σχετικής διαδικασίας, η αρχική άδεια λειτουργίας χορηγήθηκε την 1η Ιουλίου 1987 ή μεταγενέστερα .  10."Υφιστάμενη εγκατάσταση" κάθε εγκατάσταση καύσης στην οποία η αρχική άδεια κατασκευής ή, ελλείψει της σχετικής διαδικασίας, η αρχική άδεια λειτουργίας είχε χορηγηθεί πριν από την 1η Ιουλίου 1987 .  Αρθρο 3  1 . ^Τα κράτη μέλη καταρτίζουν, το αργότερο έως την 1η Ιουλίου 1990, κατάλληλα προγράμματα για την προοδευτική μείωση των συνολικών ετήσιων εκπομπών που προέρχονται από τις υφιστάμενες εγκαταστάσεις . Στα προγράμματα αυτά καθορίζονται τα σχετικά χρονοδιαγράμματα και η διαδικασία της εφαρμογής τους .  2 . ^Τα προγράμματα πρέπει να καταρτίζονται και να εφαρμόζονται με στόχο να τηρούνται, με κατάλληλους περιορισμούς των εκπομπών, τουλάχιστον τα ανώτατα όρια εκπομπών και οι αντίστοιχες ποσοστιαίες τιμές μείωσης που καθορίζονται για το διοξείδιο του θείου  στο παράρτημα Ι, στήλες 1 έως 6 και για τα οξείδια του αζώτου στο παράρτημα ΙΙ, στήλες 1 έως 4, κατά τις ημερομηνίες που ορίζουν τα παραρτήματα αυτά .  3 . ^Κατά τη διάρκεια της εκτέλεσης των προγραμμάτων, τα κράτη μέλη καθορίζουν επίσης τις συνολικές ετήσιες εκπομπές, σύμφωνα με το παράρτημα ΙΧ στοιχείο Γ .  4 . ^Το 1994 η Επιτροπή θα υποβάλει στο Συμβούλιο, βάσει των περιληπτικών εκθέσεων που θα της έχουν υποβληθεί από τα κράτη μέλη σύμφωνα με τις διατάξεις του άρθρου 16, έκθεση σχετικά με την εφαρμογή των μειώσεων τις οποίες αναφέρει το παρόν άρθρο και, όπου είναι απαραίτητο, προτάσεις για την αναθεώρηση των στόχων μείωσης της φάσης 3 ή/και της ημερομηνίας για τις εκπομπές διοξειδίου του θείου και των στόχων  μείωσης της φάσης 2 ή/και της ημερομηνίας για τις εκπομπές οξειδίων του αζώτου . Το Συμβούλιο θα αποφασίσει για τις προτάσεις αυτές με ομοφωνία .  5 . ^Αν, λόγω απροσδόκητης και ουσιαστικής μεταβολής της ζήτησης ενέργειας ή της διαθεσιμότητας ορισμένων καυσίμων ή ορισμένων γεννητριών, δημιουργηθεί σε κάποιο κράτος μέλος σοβαρή δυσκολία εφαρμογής του προγράμματος που το εν λόγω κράτος έχει  καταρτίσει δυνάμει των διατάξεων της παραγράφου 1, η Επιτροπή, μετά από σχετική αίτηση του ενδιαφερόμενου κράτους μέλους και βάσει του περιεχομένου αητής της αίτησης, αποφασίζει την τροποποίηση, γι'^αυτό το κράτος μέλος, των οριζόμενων στα παραρτήματα Ι  και ΙΙ ανωτάτων ορίων εκπομπής ή/και ημερομηνιών και κοινοποιεί τις αποφάσεις της στο Συμβούλιο και στα κράτη μέλη .  Εντός τριών μηνών, τα κράτη μέλη μπορούν να προσφύγουν στο Συμβούλιο κατά της απόφασης της Επιτροπής . Το Συμβούλιο, αποφασίζοντας με ειδική πλειοψηφία, δύναται να λάβει διαφορετική απόφαση εντός τριών μηνών .  Αρθρο 4  1 . ^Τα κράτη μέλη λαμβάνουν τα κατάλληλα μέτρα ώστε να εξασφαλίζουν ότι κάθε άδεια κατασκευής ή, ελλείψει της σχετικής διαδικασίας, κάθε άδεια λειτουργίας μιας νέας εγκατάστασης περιλαμβάνει όρους σχετικά με την τήρηση των οριακών τιμών  εκπομπής που καθορίζονται στα παραρτήματα ΙΙΙ έως VII για το διοξείδιο του θείου, τα οξείδια του αζώτου και τον κονιορτό .  2 . ^Πριν από την 1η Ιουλίου 1995 και με βάση την πρόοδο της τεχνολογίας και τις περιβαλλοντικές απαιτήσεις, η Επιτροπή υποβάλλει προτάσεις για την αναθεώρηση των εφαρμοστέων οριακών τιμών . Το Συμβούλιο αποφασίζει ομόφωνα για τις προτάσεις αυτές .  3 . ^Τα κράτη μέλη μπορούν να απαιτούν να τηρούνται οριακές τιμές εκπομπής και προθεσμίες εφαρμογής αυστηρότερες από εκείνες που ορίζονται στις παραγράφους 1 και 2, μπορούν δε να περιλαμβάνουν και άλλους ρύπους καθώς και να επιβάλλουν συμπληρωματικές  απαιτήσεις ή την προσαρμογή των εγκαταστάσεων στην τεχνική πρόοδο .  Αρθρο 5  Κατά παρέκκλιση από το παράρτημα ΙΙΙ :  1.για τις νέες εγκαταστάσεις ονομαστικής θερμικής ισχύος τουλάχιστον 400 MW των οποίων η ετήσια λειτουργία δεν υπερβαίνει τις 2^200 ώρες ( κινητός μέσος όρος ανά πενταετία ) ισχύει, όσον αφορά το εκπεμπόμενο διοξείδιο του θείου, οριακή τιμή 800 mg/Nm 3;  2.στις νέες εγκαταστάσεις που χρησιμοποιούν εγχώρια στερεά καύσιμα μπορεί να γίνεται υπέρβαση των οριακών τιμών εκπομπής που καθορίζονται στο παράρτημα ΙΙΙ, όταν οι οριακές τιμές για τις εκπομπές διοξειδίου του θείου που καθορίζονται για τις  εγκαταστάσεις αυτές δεν μπορούν να τηρηθούν, λόγω των ιδιαίτερων χαρακτηριστικών των καυσίμων, χωρίς τη χρήση ιδιαίτερα δαπανηρής τεχνολογίας .  Οι εγκαταστάσεις αυτές πρέπει να επιτυγχάνουν τουλάχιστον τα ποσοστά αποθείωσης που καθορίζονται στο παράρτημα VIII;  3.έως τις 31 Δεκεμβρίου 1999, το Βασίλειο της Ισπανίας μπορεί να χορηγεί άδεια για νέους σταθμούς παραγωγής ηλεκτρικού ρεύματος με ονομαστική ή θερμική ισχύ τουλάχιστον 500 MW που θα χρησιμοποιούν εγχώρια ή εισαγόμενα στερεά καύσιμα, που θα αρχίσουν να  λειτουργούν πριν από το τέλος του 2005 και που θα ανταποκρίνονται στις ακόλουθες απαιτήσεις :  -για τα εισαγόμενα στερεά καύσιμα, οριακή τιμή 800 mg/Nm 3 για το εκπεμπόμενο διοξείδιο του θείου,  -για τα εγχώρια στερεά καύσιμα, ποσοστό αποθείωσης τουλάχιστον 60^%,  υπό τον όρο ότι η ολική επιτρεπόμενη ισχύς των εγκαταστάσεων αυτών, στις οποίες εφαρμόζεται η παρέκκλιση αυτή, δεν υπερβαίνει :  -2^000 MWe για τις εγκαταστάσεις που χρησιμοποιούν εγχώρια στερεά καύσιμα,  -για τις εγκαταστάσεις που χρησιμοποιούν εισαγόμενα στερεά καύσιμα, 7^500 MWe ή το 50^% του συνόλου της νέας ισχύος όλων των εγκαταστάσεων που χρησιμοποιούν στερεά καύσιμα και έχουν λάβει άδεια λειτουργίας μέχρι την 31 Δεκεμβρίου 1999 . Στην περίπτωση αυτή εφαρμόζεται η κατώτερη από τις δύο προαναφερόμενες τιμές .  Αρθρο 6  Τα κράτη μέλη μπορούν να επιτρέπουν υπέρβαση των καθοριζόμενων κατά το άρθρο 4 οριακών τιμών εκπομπής στις περιπτώσεις των εγκαταστάσεων που χρησιμοποιούν εγχώριο λιγνίτη εφόσον, παρά την εφαρμογή της καλύτερης διαθέσιμης τεχνολογίας που δεν  απαιτεί υπερβολικά έξοδα, αυτό επιβάλλεται εξαιτίας σοβαρών δυσχερειών που συνδέονται με τη φύση αυτού του καυσίμου και εφόσον ο λιγνίτης αποτελεί βασική πηγή καυσίμου για τις εγκαταστάσεις αυτές .  Οι περιπτώσεις αυτές γνωστοποιούνται αμέσως στην Επιτροπή και αποτελούν αντικείμενο συνεννόησης με αυτήν όσον αφορά τα κατάλληλα μέτρα που πρέπει να ληφθούν .  Αρθρο 7  Προκειμένου να εξασφαλίζεται η τήρηση των οριακών τιμών εκπομπής του παραρτήματος VI για τα οξείδια του αζώτου, οι αναφερόμενες στο άρθρο 4 παράγραφος 1 άδειες είναι δυνατόν να απαιτούν, μεταξύ άλλων, κατάλληλες προδιαγραφές σχεδιασμού .  Στην περίπτωση που οι μετρήσεις παρακολούθησης των τιμών δείξουν ότι, για απρόβλεπτους λόγους, μια συγκεκριμένη οριακή τιμή εκπομπής δεν τηρείται, η αρμόδια αρχή πρέπει να απαιτήσει από τον εκμεταλλευόμενο φορέα να λάβει όλα τα βασικά μέτρα που  ενδείκνυνται ώστε να εξασφαλιστεί το συντομότερο, και οπωσδήποτε μέσα σε προθεσμία ενός έτους, ότι αυτή η τιμή εκπομπής τηρείται . Η Επιτροπή ενημερώνεται αμέσως για τις περιπτώσεις αυτές καθώς και για τα αποτελέσματα των μέτρων που έχουν ληφθεί για την αντιμετώπισή τους .  Οι διατάξεις του παρόντος άρθρου θα επανεξεταστούν με βάση πρόταση της Επιτροπής που θα υποβληθεί στο Συμβούλιο ταυτόχρονα με τις προτάσεις που προβλέπονται στο άρθρο 4 παράγραφος^2 .  Αρθρο 8  1 . ^Τα κράτη μέλη εξασφαλίζουν ότι οι άδειες που αναφέρει το άρθρο 4 παράγραφος 1 προβλέπουν διαδικασίες σχετικές με την ελαττωματική λειτουργία ή βλάβη του εξοπλισμού μείωσης των εκπεμπομένων ρύπων . Σε περίπτωση βλάβης, η αρμόδια αρχή  ενημερώνεται χωρίς καθυστέρηση και αποφασίζει για τις ενδεικνυόμενες ενέργειες . Η αρμόδια αρχή απαιτεί ιδίως από τον εκμεταλλευόμενο φορέα να περιορίσει ή να διακόψει εντελώς τη λειτουργία της εγκατάστασης το συντομότερο δυνατόν και έως ότου  αποκατασταθεί η ομαλή λειτουργία, ή να χρησιμοποιήσει καύσιμα χαμηλής ρυπαντικής ιδιότητας για τη λειτουργία της εγκατάστασης, εκτός από τις περιπτώσεις όπου, κατά τη γνώμη της αρμόδιας αρχής, είναι απόλυτα απαραίτητο να διατηρηθεί η παροχή ηλεκτρικού  ρεύματος . Η αρμόδια αρχή εξασφαλίζει ιδίως ότι ο εκμεταλλευόμενος φορέας λαμβάνει όλα τα αναγκαία μέτρα ώστε να τεθεί εκ νέου σε λειτουργία ο εξοπλισμός μείωσης των εκπεμπομένων ρύπων το συντομότερο δυνατόν .  2 . ^Η αρμόδια αρχή μπορεί να επιτρέπει την αναστολή της υποχρέωσης τήρησης των οριακών τιμών εκπομπής που ορίζονται στο άρθρο 4 για το διοξείδιο του θείου όσον αφορά τις εγκαταστάσεις οι οποίες, για το σκοπό αυτό, χρησιμοποιούν κανονικά καύσιμο χαμηλής  περιεκτικότητας σε θείο, για διάστημα έξι μηνών το πολύ, όταν ο εκμεταλλευόμενος φορέας δεν είναι σε θέση να τηρήσει τις εν λόγω οριακές τιμές λόγω διακοπής του εφοδιασμού σε καύσιμα χαμηλής περιεκτικότητας σε θείο η οποία οφείλεται σε σοβαρή έλλειψη .  3 . ^Η αρμόδια αρχή μπορεί να επιτρέπει παρέκκλιση από την υποχρέωση τήρησης των οριακών τιμών εκπομπής οι οποίες προβλέπονται στο άρθρο 4 σε περιπτώσεις που μια εγκατάσταση η οποία χρησιμοποιεί κανονικά αέριο καύσιμο και η οποία θα έπρεπε άλλως να είναι  εξοπλισμένη με σύστημα καθαρισμού καυσαερίων αναγκάζεται, κατ'^εξαίρεση και για μικρό χρονικό διάστημα, να χρησιμοποιεί άλλα καύσιμα λόγω αιφνίδιας διακοπής του εφοδιασμού της με αέριο . Η αρμόδια αρχή ενημερώνεται αμέσως για κάθε συγκεκριμένη περίπτωση  που προκύπτει .  4 . ^Τα κράτη μέλη ενημερώνουν αμέσως την Επιτροπή σχετικά με τις περιπτώσεις που προβλέπονται στο παρόν άρθρο .  Αρθρο 9  1 . ^Για τη χορήγηση της άδειας που αναφέρει το άρθρο 4 παράγραφος 1 σε νέα εγκατάσταση με μεικτή εστία η οποία συνεπάγεται την ταυτόχρονη χρησιμοποίηση δύο ή περισσοτέρων καυσίμων, οι αρμόδιες αρχές καθορίζουν τις οριακές τιμές εκπομπής ως  εξής :  -κατ'^αρχήν λαμβάνεται η οριακή τιμή εκπομπής που αφορά κάθε επιμέρους καύσιμο και ρύπο και που αντιστοιχεί στην ονομαστική θερμική ισχύ της εγκατάστασης, όπως αναφέρεται στα παραρτήματα ΙΙΙ έως VII,  -στη συνέχεια καθορίζονται οι σταθμισμένες οριακές τιμές εκπομπής ανά καύσιμο; οι τιμές αυτές λαμβάνονται πολλαπλασιάζοντας καθεμία από τις προαναφερόμενες επιμέρους οριακές τιμές επί την θερμική ισχύ κάθε καυσίμου και διαιρώντας το κάθε γινόμενο διά  του αθροίσματος της θερμικής ισχύος που παράγουν όλα τα καύσιμα,  -και τέλος προστίθενται οι παραπάνω σταθμισμένες οριακές τιμές εκπομπής ανά καύσιμο .  2. ^Στις εγκαταστάσεις καύσης μεικτής εστίας που χρησιμοποιούν μόνα τους ή με άλλα καύσιμα τα κατάλοιπα απόσταξης και μετατροπής της διύλισης του ακάθαρτου πετρελαίου για ίδια κατανάλωση εφαρμόζονται οι διατάξεις σχετικά με το καύσιμο που έχει την  υψηλότερη οριακή τιμή εκπομπής ( καθοριστικό καύσιμο ), παρά τις διατάξεις της παραπάνω παραγράφου 1, αν κατά τη διάρκεια της λειτουργίας της εγκατάστασης η θερμότητα που παράγει το καύσιμο αυτό είναι τουλάχιστον το 50^% του αθροίσματος της θερμικής  ισχύος που παράγουν όλα τα καύσιμα .  Αν η αναλογία του καθοριστικού καυσίμου είναι κατώτερη του 50^%, η οριακή τιμή εκπομπής καθορίζεται ανάλογα με τη θερμότητα που παράγει κάθε ένα από τα καύσιμα, λαμβανομένου υπόψη του αθροίσματος της θερμικής ισχύος που παράγουν όλα τα καύσιμα, ως εξής :  -κατ'^αρχήν, λαμβάνεται η οριακή τιμή εκπομπής που αφορά κάθε επί μέρους καύσιμο και ρύπο και που αντιστοιχεί στην ονομαστική θερμική ισχύ της εγκατάστασης καύσης, όπως αναφέρεται στα παραρτή - ματα ΙΙΙ έως VII,  -στη συνέχεια υπολογίζεται η οριακή τιμή εκπομπής για το καθοριστικό καύσιμο ( το καύσιμο με την υψηλότερη οριακή τιμή εκπομπής βάσει των παραρτημάτων ΙΙΙ έως VII ή, στην επρίπτωση δύο καυσίμων που έχουν την ίδια οριακή τιμή εκπομπής, το καύσιμο που  παράγει τη μεγαλύτερη ποσότητα θερμότητας ); η τιμή αυτή λαμβάνεται πολλαπλασιάζοντας επί δύο την οριακή τιμή εκπομπής που αναφέρεται στα παραρτήματα ΙΙΙ έως VII για το καύσιμο αυτό και αφαιρώντας από το γινόμενο την οριακή τιμή εκπομπής που αφορά το  καύσιμο με τη χαμηλότερη οριακή τιμή εκπομπής,  -ακολούθως καθορίζονται οι σταθμισμένες οριακές τιμές εκπομπής ανά καύσιμο; οι τιμές αυτές λαμβάνονται πολλαπλασιάζοντας την υπολογιζόμενη οριακή τιμή εκπομπής του καθοριστικού καυσίμου επί την ποσότητα της θερμότητας που παράγει το καθοριστικό καύσιμο  και πολλαπλασιάζοντας κάθε μία από τις άλλες οριακές τιμές εκπομπής επί την ποσότητα θερμότητας που παράγεται από κάθε καύσιμο και διαιρώντας το γινόμενο του κάθε πολλαπλασιασμού διά του αθροίσματος της θερμικής ισχύος που παράγουν όλα τα καύσιμα,  -και τέλος προστίθενται οι παραπάνω σταθμισμένες οριακές τιμές εκπομπής ανά καύσιμο .  3 . ^Εναλλακτικά, αντί της οριζομένης στην παράγραφο 2 τιμής, ως οριακή τιμή εκπομπής για το διοξείδιο του θείου μπορεί να εφαρμόζεται η τιμή των 1^000 mg/Nm 3 ως μέσος όρος όλων των νέων εγκαταστάσεων του διυλιστηρίου και ανεξάρτητα από τους  χρησιμοποιούμενους συνδυασμούς καυσίμων .  Οι αρμόδιες αρχές εξασφαλίζουν ότι η εφαρμογή της διάταξης αυτής δεν καταλήγει σε αύξηση των εκπομπών των υφιστάμενων εγκαταστάσεων .  4 . ^Για τη χορήγηση της άδειας που αναφέρει το άρθρο 4 παράγραφος 1 σε μια νέα εγκατάσταση μεικτής εστίας η οποία χρησιμοποιεί εναλλάξ δύο ή περισσότερα είδη καυσίμων ισχύουν οι οριακές τιμές εκπομπής των παραρτημάτων ΙΙΙ έως VII οι οποίες αντιστοιχούν  σε κάθε επί μέρους καύσιμο .  Αρθρο 10  Η απόρριψη των καυσαερίων των εγκαταστάσεων καύσης πρέπει να πραγματοποιείται κατά ελεγχόμενο τρόπο, μέσω καπνοδόχου .  Η άδεια που αναφέρει το άρθρο 4 παράγραφος 1 καθορίζει τους όρους σύμφωνα με τους οποίους πραγματοποιείται η απόρριψη . Η αρμόδια αρχή εξασφαλίζει ιδίως ότι το ύψος της καπνοδόχου έχει υπολογιστεί κατά τρόπο ώστε να διαφυλάσσεται η υγεία και το  περιβάλλον .  Αρθρο 11  Όταν η ισχύς μιας εγκατάστασης καύσης αυξάνεται τουλάχιστον κατά 50 MW, η οριακή τιμή εκπομπής που εφαρμόζεται για το νέο τμήμα της εγκατάστασης καθορίζεται σύμφωνα με την ονομαστική θερμική ισχύ του συνόλου της εγκατάστασης . Η διάταξη αυτή  δεν ισχύει στις περιπτώσεις που αναφέρει το άρθρο 9 παράγραφοι 2 και 3 .  Αρθρο 12  Σε περίπτωση ανέγερσης εγκαταστάσεων καύσης οι οποίες ενδέχεται να προξενήσουν σημαντική βλάβη στο περιβάλλον άλλου κράτους μέλους, τα κράτη μέλη διασφαλίζουν ότι θα πραγματοποιηθεί κάθε κατάλληλη ενημέρωση και διαβούλευση, σύμφωνα με το άρθρο  7 της οδηγίας 85/337/ΕΟΚ του Συμβουλίου της 27 Ιουνίου 1985 σχετικά με την περιβαλλοντική εκτίμηση των επιπτώσεων ορισμένων δημόσιων και ιδιωτικών προγραμμάτων(10 ).  Αρθρο 13  1 . ^Τα κράτη μέλη λαμβάνουν τα αναγκαία μέτρα για να διασφαλίζεται, σύμφωνα με το παράρτημα ΙΧ, η παρακολούθηση των εκπομπών των εγκαταστάσεων καύσης οι οποίες εμπίπτουν στην οδηγία αυτή καθώς και κάθε άλλης τιμής που απαιτείται για την  εφαρμογή της παρούσας οδηγίας . Τα κράτη μέλη μπορούν να απαιτούν η παρακολούθηση αυτή να γίνεται με έξοδα του εκμεταλλευόμενου φορέα .  2 . ^Οι μέθοδοι ή/και οι συσκευές μέτρησης που χρησιμοποιούνται για τον προσδιορισμό των συγκεντρώσεων διοξειδίου του θείου, κονιορτού, οξειδίων του αζώτου, οξυγόνου και των άλλων τιμών οι οποίες απαιτούνται για την παρακολούθηση της εφαρμογής της  παρούσας οδηγίας, όπως και οι συσκευές που χρησιμοποιούνται για την αξιολόγηση των αποτελεσμάτων, πρέπει να ανταποκρίνονται στην καλύτερη δυνατή τεχνολογία βιομηχανικών μετρήσεων και να παρέχουν αναπαραγώγιμα και συγκρίσιμα αποτελέσματα .  Οι μέθοδοι προσδιορισμού πρέπει να εγκρίνονται από τις αρμόδιες αρχές .  3 . ^Πληροφορίες για τα κριτήρια που απαιτείται να πληρούν οι μέθοδοι και οι συσκευές μέτρησης, βαθμονόμησης και αξιολόγησης των δεδομένων διατίθενται από τις αρμόδιες αρχές, οι οποίες και τις διαβιβάζουν στην Επιτροπή .  Αρθρο 14  Τα κράτη μέλη λαμβάνουν τα κατάλληλα μέτρα ώστε ο εκμεταλλευόμενος φορέας να ενημερώνει, μέσα σε εύλογη προθεσμία, τις αρμόδιες αρχές για τα αποτελέσματα των συνεχών μετρήσεων, του ελέγχου των συσκευών μέτρησης και των μεμονωμένων μετρήσεων,  καθώς και για κάθε άλλη μέτρηση που πραγματοποιείται για να εκτιμηθεί κατά πόσο τηρείται η παρούσα οδηγία .  Αρθρο 15  1 . ^Στην περίπτωση συνεχών μετρήσεων, οι οριακές τιμές εκπομπών των παραρτημάτων ΙΙΙ έως VII θεωρείται ότι τηρούνται εφόσον, από την εκτίμηση των αποτελεσμάτων, φαίνεται ότι, για τις ώρες λειτουργίας κατά το διάστημα ενός ημερολογιακού έτους :  α)καμία μέση μηνιαία τιμή δεν υπερβαίνει τις οριακές τιμές εκπομπής, και β)-στην περίπτωση :  -του διοξειδίου του θείου και του κονιορτού : το 97^% όλων των 48 ωριαίων μέσων τιμών δεν υπερβαίνουν το 110^% των οριακών τιμών εκπομπής,  -του οξειδίου του αζώτου : το 95^% όλων των 48 ωριαίων μέσων τιμών δεν υπερβαίνουν το 110^% των οριακών τιμών εκπομπής .  Οι περίοδοι που αναφέρει το άρθρο 8 καθώς και οι περίοδοι έναρξης και λήξης της λειτουργίας δεν λαμβάνονται υπόψη .  2 . ^Σε περίπτωση που απαιτούνται μόνο μεμονωμένες μετρήσεις ή άλλες κατάλληλες διαδικασίες καθορισμού, οι οριακές τιμές εκπομπής που ορίζονται στα παραρτήματα ΙΙΙ έως VII θεωρούνται ότι τηρούνται εφόσον τα αποτελέσματα καθεμίας από τις σειρές μετρήσεων ή των άλλων δαδικασιών που ορίζονται και  καθορίζονται σύμφωνα με τους κανόνες που θεσπίζουν οι αρμόδιες αρχές δεν υπερβαίνουν τις οριακές τιμές εκπομπής .  3 . ^Στις περιπτώσεις που αναφέρει το άρθρο 5 παράγραφοι 2 και 3, τα ποσοστά αποθείωσης θα θεωρούνται ότι έχουν τηρηθεί εάν η αποτίμηση των μετρήσεων που γίνονται σύμφωνα με το παράρτημα ΙΧ σημείο Α.2 δείχνει ότι όλες οι μέσες τιμές ανά ημερολογιακό μήνα  ή όλες οι μέσες τιμές ανά διάστημα μηνιαίας διάρκειας τηρούν τα απαιτούμενα ποσοστά αποθείωσης .  Οι περίοδοι που αναφέρει το άρθρο 8 καθώς και οι περίοδοι εκκίνησης και διακοπής δεν λαμβάνονται υπόψη .  Αρθρο 16  1 . ^Τα κράτη μέλη ενημερώνουν την Επιτροπή το αργότερο έως τις 31 Δεκεμβρίου 1990 για τα προγράμματα που καταρτίζουν σύμφωνα με το άρθρο 3 παράγραφος 1 .  Το αργότερο ένα έτος μετά το τέλος των διάφορων φάσεων μείωσης των εκπομπών των υφισταμένων εγκαταστάσεων, τα κράτη μέλη υποβάλλουν στην Επιτροπή περιληπτική έκθεση για τα αποτελέσματα της εφαρμογής των προγραμμάτων .  Επίσης, πρέπει να υποβάλλεται ενδιάμεση έκθεση στο μέσο κάθε φάσης .  2 . ^Οι εκθέσεις της παραγράφου 1 παρέχουν μια γενική εικόνα :  -όλων των εγκαταστάσεων καύσης που εμπίπτουν στην παρούσα οδηγία,  -των εκπομπών διοξειδίου του θείου και οξειδίων του αζώτου, εκφρασμένων σε τόνους ανά έτος καθώς και ως συγκέντρωση των ουσιών στα καυσαέρια,  -των μέτρων τα οποία έχουν ήδη ληφθεί ή των οποίων σχεδιάζεται η λήψη προκειμένου να μειωθούν οι εκπομπές, καθώς και της τυχόν επιλογής άλλων καυσίμων,  -των μεταβολών του τρόπου λειτουργίας που έχουν ήδη πραγματοποιηθεί ή που σχεδιάζονται,  -των περιπτώσεων οριστικής παύσης λειτουργίας εγκαταστάσεων καύσης οι οποίες έχουν ήδη σημειωθεί ή σχεδιάζονται,  -και, ενδεχομένως, των οριακών τιμών εκπομπής που έχουν επιβληθεί για τις παλιές εγκαταστάσεις στα πλαίσια των προγραμμάτων .  Για τον προσδιορισμό των ετήσιων εκπομπών και των συγκεντρώσεων των ρύπων στα καυσαέρια, τα κράτη μέλη λαμβάνουν υπόψη τις διατάξεις των άρθρων 13, 14 και 15 .  3 . ^Σε συνεργασία με τα κράτη μέλη, η Επιτροπή σε τακτικά χρονικά διαστήματα συγκρίνει τα προγράμματα του άρθρου 3 παράγραφος 1 μεταξύ τους, προκειμένου να διασφαλίζει την εναρμονισμένη εφαρμογή τους σε κοινοτικό επίπεδο .  Η Επιτροπή φροντίζει ειδικότερα ώστε η εφαρμογή των προγραμμάτων να οδηγεί στα προβλεπόμενα αποτελέσματα όσον αφορά τη μείωση των συνολικών εκπομπών και υποβάλλει ενδεχομένως κατάλληλες προτάσεις .  4 . ^Τα κράτη μέλη που εφαρμόζουν το άρθρο 5 υποβάλλουν στην Επιτροπή ετησίως σχετική έκθεση .  Αρθρο 17  1 . ^Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο στις 30 Ιουνίου 1990 . Πληροφορούν αμέσως την Επιτροπή σχετικά .  2 . ^Τα κράτη μέλη ανακοινώνουν στην Επιτροπή το κείμενο των διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία .  Αρθρο 18  Η παρούσα οδηγία απευθύνεται στα κράτη μέλη .   Βρυξέλλες, 24 Νοεμβρίου 1988 .  Για το ΣυμβούλιοΟ ΠρόεδροςΒ . ΚΕΔΙΚΟΓΛΟΥ  ( 1)ΕΕ αριθ . C 49 της 21.^2.^1984, σ . 1 και ΕΕ αριθ . C 76 της 22.^3.^1985, σ . 6 .  ( 2)ΕΕ αριθ . C 337 της 17.^12.^1984, σ . 446 και ΕΕ αριθ . C 175 της 15.^7.^1985, σ . 297 .  ( 3)ΕΕ αριθ . C 25 της 28.^1.^1985, σ . 3 .  ( 4)ΕΕ αριθ . C 112 της 20.^12.^1973, σ . 1 .  ( 5)ΕΕ αριθ . C 139 της 13.^6.^1977, σ . 1 .  ( 6)ΕΕ αριθ . C 46 της 17.^2.^1983, σ . 1 .  ( 7)ΕΕ αριθ . C 328 της 7 .^12.^1987, σ . 1 .  ( 8)ΕΕ αριθ . L 171 της 27.^6.^1981, σ . 11 .  (9)ΕΕ αριθ . L 188 της 16.^7.^1984, σ . 20 .  ( 10)ΕΕ αριθ . L 175 της 5.^7.^1985, σ.^40 .    ΠΑΡΑΡΤΗΜΑ ΙΧ ΜΕΘΟΔΟΙ ΜΕΤΡΗΣΗΣ ΤΩΝ ΕΚΠΟΜΠΩΝ Α.Λεπτομέρειες της μέτρησης και εκτίμησης των εκπομπών νέων εγκαταστάσεων 1.Η μέτρηση των συγκεντρώσεων SO2, κονιορτού, NOx και οξυγόνου πραγματοποιείται συνεχώς για τις νέες εγκαταστάσεις με ονομαστική θερμική ισχύ μεγαλύτερη των 300 MW . Η παρακολούθηση του SO2 και του κονιορτού μπορεί όμως να περιορίζεται σε μεμονωμένες  μετρήσεις ή άλλες κατάλληλες διαδικασίες προσδιορισμού, εφόσον με αυτές τις μετρήσεις ή διαδικασίες που πρέπει να ελέγχονται και να αναγνωρίζονται από την αρμόδια αρχή είναι δυνατός ο προσδιορισμός των συγκεντρώσεων .  Στην περίπτωση εγκαταστάσεων που δεν καλύπτονται από το πρώτο εδάφιο, οι αρμόδιες αρχές μπορούν να απαιτούν να γίνονται συνεχείς μετρήσεις για τους τρεις αυτούς ρύπους και για το οξυγόνο, όπου αυτό κρίνεται αναγκαίο . Αν δεν απαιτούνται συνεχείς  μετρήσεις, χρησιμοποιούνται για τον προσδιορισμό της ποσότητας των προαναφερομένων ρύπων που περιέχεται στις εκπομπές, τακτικές μεμονωμένες μετρήσεις ή κατάλληλες μέθοδοι προσδιορισμού οι οποίες έχουν εγκριθεί από τις αρμόδιες αρχές .  2.Στην περίπτωση εγκαταστάσεων που πρέπει να ανταποκρίνονται στα ποσοστά αποθείωσης του άρθρου 5 παράγραφοι 2 και 3, εφαρμόζονται οι προδιαγραφές σχετικά με τις μετρήσεις των εκπομπών SO2 της ανωτέρω παραγράφου 1 . Θα πρέπει επίσης να παρακολουθείται  τακτικά η περιεκτικότητα σε θείο του καυσίμου που εισάγεται στην εγκατάσταση καύσης .  3.Στην περίπτωση ουσιωδών μεταβολών ως προς το χρησιμοποιούμενο καύσιμο ή τον τρόπο λειτουργίας των εγκαταστάσεων, πρέπει να ενημερώνονται σχετικά οι αρμόδιες αρχές . Οι εν λόγω αρχές αποφασίζουν αν οι διατάξεις σχετικά με την παρακολούθηση που  προβλέπονται στην παράγραφο 1 παραπάνω εξακολουθούν να ενδείκνυνται ή αν χρειάζεται να αναπροσαρμοστούν .  4.Οι συσκευές συνεχούς μέτρησης πρέπει να ελέγχονται τακτικά, σε συνεννόηση με τις αρμόδιες αρχές . Τα όργανα μέτρησης των συγκεντρώσεων SO2, κονιορτού, NOx και οξυγόνου πρεπει να υποβάλλονται τακτικά σε βασική βαθμονόμηση και σε εξέταση της λειτουργίας  τους . Η βαθμονόμηση των συσκευών μέτρησης που λειτουργούν συνεχώς πρέπει να πραγματοποιείται σύμφωνα με μια μέθοδο αναφοράς για τη μέτρηση που να έχει εγκριθεί από την αρμόδια αρχή .  Β.Προσδιορισμός των συνολικών ετήσιων εκπομπών νέων εγκαταστάσεων Το αποτέλεσμα του προσδιορισμού των συνολικών ετήσιων εκπομπών SO2 και NOx γνωστοποιείται στις αρμόδιες αρχές . ίΟταν χρησιμοποιείται η μέθοδος της συνεχούς παρακολούθησης, ο φορέας που εκμεταλ-λεύεται την εγκατάσταση καύσης αθροίζει, χωριστά για κάθε  ρύπο, τη μάζα τού καθημερινώς εκπεμπόμενου ρύπου, με βάση τις παροχές των καυσαερίων σε όγκο . ίΟταν δεν χρησιμοποιείται η μέθοδος της συνεχούς παρακολούθησης, προσδιορίζονται εκ μέρους του εν λόγω φορέα κατά εκτίμηση, και σύμφωνα με τις απαιτήσεις των  αρμόδιων αρχών με βάση τις διατάξεις του σημείου Α.1, τιμές για τις συνολικές ετήσιες εκπομπές .  Τα κράτη μέλη ανακοινώνουν στην Επιτροπή τις συνολικές ετήσιες εκπομπές SO2 και NOx των νέων εγκαταστάσεων ταυτόχρονα με την ανακοίνωση που απαιτείται, σύμφωνα με το σημείο Γ.3 σχετικά με τις συνολικές ετήσεις εκπομπές των υφισταμένων εγκαταστάσεων .  Γ.Προσδιορισμός των συνολικών ετήσιων εκπομπών από υφιστάμενες εγκαταστάσεις 1.Από το 1990 και για κάθε επόμενο έτος, τα κράτη μέλη διενεργούν πλήρη καταγραφή των εκπομπών SO2 και NOx από τις υφιστάμενες εγκαταστάσεις :  -ξεχωριστά για κάθε εγκατάσταση άνω των 300 MWth και για τα διυλιστήρια,  -συνολικά για όλες τις υπόλοιπες εγκαταστάσεις καύσης στην περίπτωση των οποίων εφαρμόζεται η παρούσα οδηγία .  2.Η μεθοδολογία που θα χρησιμοποιηθεί για τις καταγραφές αυτές θα είναι σύμφωνη με εκείνη που χρησιμοποιήθηκε για τον προσδιορισμό των εκπομπών SO2 και NOx από εγκαταστάσεις καύσης το 1980 .  Μέχρι το 1990, τα κράτη μέλη θα κοινοποιήσουν στην Επιτροπή τα πλήρη στοιχεία για τις μεθόδους και τα βασικά δεδομένα που χρησιμοποιήθηκαν για τον προσδιορισμό των εκπομπών SO2 και NOx από τις υφιστάμενες εγκαταστάσεις, όπως αναφέρουν αντίστοιχα τα  παραρτήματα Ι και ΙΙ, στήλη Ο .  3.Τα αποτελέσματα της καταγραφής αυτής κοινοποιούνται στην Επιτροπή σε κατάλληλα ενοποιημένη μορφή μέσα σε εννέα μήνες από το τέλος του έτους το οποίο αφορούν .  Η μεθοδολογία που θα χρησιμοποιηθεί για την κατάρτιση αυτών των καταγραφών εκπομπών και οι αναλυτικές βασικές πληροφορίες διαβιβάζονται στην Επιτροπή εφόσον αυτή το ζητήσει .  4.Η Επιτροπή οργανώνει συστηματική σύγκριση των εθνικών αυτών καταγραφών και τις υποβάλλει ενδεχομένως στο Συμβούλιο με προοπτική την εναρμόνιση των μεθοδολογιών κατάρτισης καταγραφών των εκπομπών, για τις ανάγκες της αποτελεσματικής εφαρμογής της  οδηγίας .


Avis juridique important

|

31999L0062

Οδηγία 1999/62/ΕΚ του Ευρωπαϊκού Κοινοβουλίου και του Συμβουλίου, της 17ης Ιουνίου 1999, περί επιβολής τελών στα βαρέα φορτηγά οχήματα που χρησιμοποιούν ορισμένα έργα υποδομής

Επίσημη Εφημερίδα αριθ. L 187 της 20/07/1999 σ. 0042 - 0050

ΟΔΗΓΙΑ 1999/62/ΕΚ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥτης 17ης Ιουνίου 1999περί επιβολής τελών στα βαρέα φορτηγά οχήματα που χρησιμοποιούν ορισμένα έργα υποδομήςΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 71 παράγραφος 1 και το άρθρο 93,την πρόταση της Επιτροπής(1),τη γνώμη της Οικονομικής και Κοινωνικής Επιτροπής(2),τη γνώμη της Επιτροπής των περιφερειών(3),ενεργώντας σύμφωνα με τη διαδικασία του άρθρου 251 της συνθήκης(4),Εκτιμώντας τα ακόλουθα:(1) η εξάλειψη των στρεβλώσεων του ανταγωνισμού μεταξύ των επιχειρήσεων μεταφορών στα διάφορα κράτη μέλη απαιτεί τόσο την εναρμόνιση των συστημάτων φορολόγησης όσο και την καθιέρωση δικαίων μηχανισμών για τον καταλογισμό των δαπανών της υποδομής στους μεταφορείς·(2) μόνο σταδιακά θα μπορέσουν να επιτευχθούν οι στόχοι αυτοί·(3) έχει επιτευχθεί κάποιος βαθμός εναρμόνισης όσον αφορά τα συστήματα επιβολής τελών με την έκδοση της οδηγίας 92/81/ΕΟΚ του Συμβουλίου, της 19ης Οκτωβρίου 1992, για την εναρμόνιση των διαρθρώσεων των ειδικών φόρων κατανάλωσης που επιβάλλονται στα πετρελαιοειδή(5), και της οδηγίας 92/82/ΕΟΚ του Συμβουλίου, της 19ης Οκτωβρίου 1992, για την προσέγγιση των συντελεστών των ειδικών φόρων κατανάλωσης στα πετρελαιοειδή(6)·(4) το Δικαστήριο των Ευρωπαϊκών Κοινοτήτων ακύρωσε με την απόφασή του της 5ης Ιουλίου 1995 στην υπόθεση C-21/94, Κοινοβούλιο κατά Συμβουλίου(7), την οδηγία 93/89/ΕΟΚ του Συμβουλίου, της 25ης Οκτωβρίου 1993, σχετικά με την εφαρμογή, εκ μέρους των κρατών μελών, των φόρων επί ορισμένων οχημάτων τα οποία χρησιμοποιούνται για οδική μεταφορά εμπορευμάτων, καθώς και των διοδίων και τελών χρήσης που εισπράττονται για την χρησιμοποίηση ορισμένων έργων υποδομής(8), διατηρώντας τα αποτελέσματα της εν λόγω οδηγίας έως ότου το Συμβούλιο εγκρίνει νέα οδηγία· ότι κατά συνέπεια, η οδηγία 93/89/ΕΟΚ αντικαθίσταται από την παρούσα οδηγία·(5) υπό τις σημερινές συνθήκες, η προσαρμογή των εθνικών συστημάτων επιβολής τελών θα πρέπει να περιορισθεί στα οχήματα επαγγελματικής χρήσεως, των οποίων το μεικτό βάρος υπερβαίνει ένα καθορισμένο όριο·(6) είναι σκόπιμο, για το λόγο αυτό, να καθοριστεί το ελάχιστο ύψος των φόρων επί των οχημάτων οι οποίοι ήδη εφαρμόζονται στα κράτη μέλη, ή θα μπορούσαν να αντικαταστήσουν τους ισχύοντες·(7) θα πρέπει να ενθαρρυνθεί η χρήση οχημάτων περισσότερο φιλικών προς το περιβάλλον και τις οδούς μέσω της μεγαλύτερης διαφοροποίησης των φόρων και τελών, στο βαθμό που η διαφοροποίηση αυτή δεν επηρεάζει τη λειτουργία της εσωτερικής αγοράς·(8) σε μερικά κράτη μέλη θα πρέπει να δοθεί μια περίοδος παρέκκλισης από τις ελάχιστες τιμές για να διευκολυνθεί η προσαρμογή στα επίπεδα της παρούσας οδηγίας·(9) σε ορισμένες εσωτερικές μεταφορές τοπικού χαρακτήρα με μικρό αντίκτυπο στην κοινοτική αγορά μεταφορών, επιβάλλονται σήμερα μειωμένου ύψους φόροι επί των οχημάτων· ότι, για να εξασφαλισθεί η απρόσκοπτη μετάβαση, θα πρέπει να επιτραπεί στα κράτη μέλη να προβλέψουν προσωρινές παρεκκλίσεις από το ελάχιστο ύψος φόρων·(10) πρέπει να επιτραπεί στα κράτη μέλη να εφαρμόζουν μειωμένους φόρους ή απαλλαγές από τους φόρους οχημάτων στην περίπτωση οχημάτων, η χρήση των οποίων δεν προβλέπεται να έχει επιπτώσεις στην κοινοτική αγορά μεταφορών·(11) προκειμένου να ληφθούν υπόψη ορισμένες ειδικές καταστάσεις, θα πρέπει να προβλεφθεί διαδικασία με την οποία είναι δυνατόν να επιτρέπεται στα κράτη μέλη να διατηρούν περαιτέρω εξαιρέσεις ή μειώσεις·(12) οι υφιστάμενες στρεβλώσεις του ανταγωνισμού δεν μπορούν να εξαλειφθούν με απλή εναρμόνιση των φόρων ή των ειδικών φόρων κατανάλωσης καυσίμων, αλλά μέχρι να εισαχθούν καταλληλότεροι τρόποι φορολόγησης από τεχνική και οικονομική άποψη, οι στρεβλώσεις αυτές μπορούν να μετριασθούν μέσω της δυνατότητας διατήρησης ή καθιέρωσης διοδίων ή/χαι τελών χρήσης αυτοκινητοδρόμων· επιπροσθέτως, θα πρέπει να επιτραπεί στα κράτη μέλη να επιβάλλουν τέλη για τη χρήση γεφυρών, σηράγγων και οδών που διασχίζουν ορεινούς αυχένες·(13) λόγω των ειδικών συνθηκών σε ορισμένες οδούς των Άλπεων, ίσως είναι σκόπιμο για ένα κράτος μέλος να μην εφαρμόζει ένα σύστημα τελών χρήσης σε ένα σαφώς προσδιορισμένο τμήμα του δικτύου αυτοκινητοδρόμων του προκειμένου να εφαρμοστεί επιβάρυνση συνδεόμενη με τα έργα υποδομής·(14) τα διόδια και τα τέλη χρήσης δεν πρέπει να εισάγουν διακρίσεις ούτε να συνεπάγονται υπερβολικές διατυπώσεις ή να παρεμβάλλουν εμπόδια στα εσωτερικά σύνορα κατά συνέπεια, θα πρέπει να ληφθούν τα κατάλληλα μέτρα που να επιτρέπουν την καταβολή διοδίων και τελών χρήσης οιανδήποτε στιγμή και με διάφορους τρόπους πληρωμής·(15) τα επίπεδα των τελών χρήσης θα πρέπει να βασίζονται στη διάρκεια χρήσης της εν λόγω υποδομής και θα πρέπει να διαφοροποιούνται ανάλογα με το πραγματικό κόστος που προκαλούν τα οδικά οχήματα·(16) θα πρέπει να εφαρμοστούν προσωρινά μειωμένοι συντελεστές τελών χρήσης για τα οχήματα που έχουν λάβει άδεια κυκλοφορίας στην Ελλάδα προκειμένου να ληφθούν υπόψη οι δυσκολίες που οφείλονται στη γεωπολιτική της θέση·(17) προκειμένου να εξασφαλισθεί ομοιόμορφη εφαρμογή των τελών χρήσης και των διοδίων, είναι σκόπιμο να τεθούν ορισμένοι κανόνες όσον αφορά τον τρόπο εφαρμογής τους, όπως τα χαρακτηριστικά της υποδομής στην οποία επιβάλλονται αυτά τα τέλη χρήσης και διόδια, τα ανώτατα επίπεδα ορισμένων συντελεστών και άλλοι γενικοί όροι που θα πρέπει να τηρούνται· ότι οι σταθμισμένες μέσες τιμές των διοδίων θα πρέπει να αποτελούν συνάρτηση του κόστους κατασκευής, λειτουργίας και ανάπτυξης του οικείου δικτύου έργων υποδομής·(18) πρέπει να προβλεφθεί ότι τα κράτη μέλη μπορούν να διαθέσουν στην προστασία του περιβάλλοντος και στην ισόρροπη ανάπτυξη των δικτύων μεταφορών ένα ποσοστό των δικαιωμάτων χρήσης και των διοδίων, υπολογιζόμενο σύμφωνα με την παρούσα οδηγία·(19) τα αναφερόμενα στην παρούσα οδηγία ποσά, τα εκφραζόμενα στο εθνικό νόμισμα των κρατών μελών που θα υιοθετήσουν το ευρώ, καθορίζονται την 1η Ιανουαρίου 1999 οπότε η αξία του ευρώ θα καθοριστεί βάσει του κανονισμού (ΕΚ) αριθ. 2866/98 του Συμβουλίου, της 31ης Δεκεμβρίου 1998, σχετικά με τις τιμές μετατροπής του ευρώ και των νομισμάτων των κρατών μελών που υιοθετούν το ευρώ(9)· τα μη συμμετέχοντα στο ευρώ κράτη μέλη θα πρέπει να επανεξετάζουν κάθε χρόνο τα ποσά της παρούσας οδηγίας στο εθνικό τους νόμισμα και να τα προσαρμόζουν αν χρειάζεται στις μεταβαλλόμενες συναλλαγματικές ισοτιμίες οι ετήσιες αναπροσαρμογές στα εθνικά νομίσματα είναι προαιρετικές αν η μεταβολή από την εφαρμογή των νέων συναλλαγματικών ισοτιμιών είναι κάτω από ένα ορισμένο ποσοστό·(20) πρέπει να εφαρμόζεται η αρχή της εδαφικότητας δύο ή περισσότερα κράτη μέλη μπορούν να συνεργασθούν για να εισαγάγουν ένα κοινό σύστημα τελών χρήσης, τηρουμένων ορισμένων συμπληρωματικών όρων·(21) σύμφωνα με την αρχή της αναλογικότητας, η παρούσα οδηγία περιορίζεται στα απολύτως απαραίτητα για την επίτευξη των στόχων που επιδιώκονται δυνάμει των διατάξεων του άρθρου 5, τρίτο εδάφιο της συνθήκης·(22) χρειάζεται αυστηρό χρονοδιάγραμμα για την επανεξέταση των διατάξεων της παρούσας οδηγίας και την ενδεχόμενη προσαρμογή τους, εάν είναι αναγκαίο, με σκοπό την ανάπτυξη ενός συστήματος φορολόγησης περισσότερο εδαφικού χαρακτήρα,ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:ΚΕΦΑΛΑΙΟ IΓενικές διατάξειςΆρθρο 1Η παρούσα οδηγία ισχύει για τους φόρους επί των οχημάτων, τα διόδια και τα τέλη χρήσης που επιβάλλονται στα οχήματα, όπως αυτά καθορίζονται στο άρθρο 2.Η παρούσα οδηγία δεν αφορά τα οχήματα που πραγματοποιούν μεταφορές αποκλειστικά στα εκτός Ευρώπης εδάφη των κρατών μελών.Δεν αφορά ούτε τα οχήματα των οποίων η άδεια κυκλοφορίας έχει εκδοθεί στις Καναρίους νήσους, στη Θέουτα και Μελίλα, στις Αζόρες και Μαδέρα και τα οποία πραγματοποιούν μεταφορές αποκλειστικά στα συγκεκριμένα εδάφη ή μεταξύ αυτών και του ηπειρωτικού εδάφους της Ισπανίας ή της Πορτογαλίας αντίστοιχα.Άρθρο 2Για τους σκοπούς της παρούσας οδηγίας νοούνται ως:α) "αυτοκινητόδρομος": κάθε οδός η οποία έχει μελετηθεί και κατασκευαστεί ειδικά για την κυκλοφορία αυτοκινήτων οχημάτων, η οποία δεν εξυπηρετεί τις παρόδιες ιδιοκτησίες και η οποία:i) εκτός από ορισμένα σημεία της ή εκτός από προσωρινές διευθετήσεις, διαθέτει, για τις δύο κατευθύνσεις της κυκλοφορίας, διακεκριμένα οδοστρώματα τα οποία χωρίζονται μεταξύ τους είτε με διαχωριστική νησίδα που δεν προορίζεται για την κυκλοφορία, είτε, κατ' εξαίρεση, με άλλα μέσα,ii) δεν διασταυρώνεται στο ίδιο επίπεδο με άλλη οδό, με σιδηροδρομική ή τροχιοδρομική γραμμή ή με λωρίδα για πεζούς,iii) χαρακτηρίζεται συγκεκριμένα ως αυτοκινητόδρομος,β) "διόδια": το καταβαλλόμενο καθορισμένο χρηματικό ποσό για την πραγματοποιούμενη από όχημα διαδρομή μεταξύ δύο σημείων της υποδομής που αναφέρεται στο άρθρο 7 παράγραφος 2 το ύψος του εν λόγω ποσού καθορίζεται με βάση τη διανυόμενη απόσταση και την κατηγορία του οχήματος,γ) "τέλη χρήσης": το καταβαλλόμενο καθορισμένο χρηματικό ποσό για την απόκτηση του δικαιώματος χρήσης, από ένα όχημα και επί δεδομένο χρονικό διάστημα, της υποδομής που αναφέρεται στο άρθρο 7 παράγραφος 2,δ) "όχημα": όχημα με κινητήρα ή συνδυασμός αρθρωτών οχημάτων που προορίζονται αποκλειστικά για οδικές εμπορευματικές μεταφορές και έχουν μέγιστο επιτρεπόμενο μικτό βάρος τουλάχιστο ίσο προς 12 τόνους,ε) όχημα "ΕURO Ι": το όχημα με τα χαρακτηριστικά που ορίζονται στο στίχο Α του πίνακα του τμήματος 8.3.1.1. του παραρτήματος Ι της οδηγίας 88/77/ΕΟΚ του Συμβουλίου, της 3ης Δεκεμβρίου 1987, γα την προσέγγιση των νομοθεσιών των κρατών μελών σχετικά με τα μέτρα που πρέπει να ληφθούν κατά της εκπομπής αερίων και σωματιδιακών ρύπων από τους κινητήρες ντήζελ προοριζόμενους να τοποθετηθούν σε οχήματα(10),στ) όχημα "ΕURO ΙΙ": το όχημα με τα χαρακτηριστικά που ορίζονται στο στίχο Β του πίνακα του τμήματος 8.3.1.1. του παραρτήματος Ι της οδηγίας 88/77/ΕΟΚ.ΚΕΦΑΛΑΙΟ ΙΙΦόροι επί των οχημάτωνΆρθρο 31. Οι φόροι επί των οχημάτων οι οποίοι αναφέρονται στο άρθρο 1 είναι οι εξής:- Βέλγιο:taxe de circulation sur les véhicules automobiles/ /verkeersbelasting op de autovoertuigen,- Δανία:vægtafgift af motorksretejer m.v.,- Γερμανία:Kraftfahrzeugsteuer,- Ελλάδα:Τέλη κυκλοφορίας,- Ισπανία:α) impuesto sobre vehículos de tracción mecánica,β) impuesto sobre actividades económicas (μόνον όσον αφορά το ποσό των τελών που επιβάλλονται για τα αυτοκίνητα οχήματα),- Γαλλία:α) taxe spéciale sur certains véhicules routiers,β) taxe différentielle sur les véhicules à moteur,- Ιρλανδία:vehicle excise duty,- Ιταλία:α) tassa automobilistica,β) addizionale del 5 % sulla tassa automobilistica,- Λουξεμβούργο:taxe sur les véhicules automoteurs,- Κάτω Χώρες:motorrijtuigenbelasting,- Αυστρία:Kraftfahrzeugsteuer,- Πορτογαλία:α) imposto de camionagem,β) imposto de circulação,- Φινλανδία:varsinainen ajoneuvoverd//egentlig fordonsskatt,- Σουηδία:fordonsskatt,- Ηνωμένο Βασίλειο:α) vehicle excise duty,β) motor vehicles licence.2. Όταν ένα κράτος μέλος αντικαθιστά έναν από τους αναφερόμενους στην παράγραφο 1 φόρους με άλλον ανάλογο, οφείλει να ενημερώνει σχετικά την Επιτροπή, η οποία επιφέρει τις αναγκαίες τροποποιήσεις.Άρθρο 4Οι διαδικασίες επιβολής και είσπραξης των φόρων, οι οποίοι αναφέρονται στο άρθρο 3, θεσπίζονται από κάθε κράτος μέλος.Άρθρο 5Για τα οχήματα των οποίων η άδεια κυκλοφορίας εκδίδεται σε κάθε κράτος μέλος, οι φόροι που αναφέρονται στο άρθρο 3 επιβάλλονται μόνο από το κράτος μέλος έκδοσης της αδείας.Άρθρο 61. Οποιαδήποτε και αν είναι η διάρθρωση των φόρων που αναφέρονται στο άρθρο 3, τα κράτη μέλη καθορίζουν το ύψος των φόρων αυτών έτσι ώστε, για κάθε κατηγορία ή υποκατηγορία οχημάτων που αναφέρεται στο παράρτημα Ι, το ποσό του φόρου να μην είναι μικρότερο από το ελάχιστο όριο το οποίο καθορίζεται στο εν λόγω παράρτημα.Επί δύο έτη από τη θέση της οδηγίας σε ισχύ, η Ελλάδα, η Ιταλία, η Πορτογαλία και η Ισπανία επιτρέπεται να εφαρμόζουν ποσά φόρου χαμηλότερα από τα κατώτατα όρια που ορίζονται στο παράρτημα Ι, τουλάχιστον όμως ίσα με το 65 % των ορίων αυτών.2. Τα κράτη μέλη μπορούν να εφαρμόζουν μειωμένους συντελεστές φόρων ή φοροαπαλλαγές:α) για τα οχήματα εθνικής ή πολιτικής άμυνας, τα οχήματα των πυροσβεστικών υπηρεσιών και των άλλων υπηρεσιών εκτάκτου ανάγκης καθώς και των σωμάτων ασφαλείας και για τα οχήματα συντήρησης των οδών·β) για τα οχήματα που μόνον περιστασιακά κυκλοφορούν σε δημόσιες οδούς του κράτους μέλους στο οποίο έχει εκδοθεί άδεια κυκλοφορίας και χρησιμοποιούνται από φυσικά ή νομικά πρόσωπα, των οποίων κύρια δραστηριότητα δεν είναι η μεταφορά εμπορευμάτων, υπό τον όρο ότι οι πραγματοποιούμενες από τα οχήματα αυτά αυτά μεταφορές δεν συνεπάγονται στρεβλώσεις του ανταγωνισμού και εφόσον συμφωνήσει η Επιτροπή.3. α) Αποφασίζοντας ομοφώνως έπειτα από πρόταση της Επιτροπής, το Συμβούλιο μπορεί να επιτρέψει σε ένα κράτος μέλος να διατηρήσει τις απαλλαγές ή τη μειωμένη φορολογία επί των οχημάτων λόγω ειδικών πολιτικών κοινωνικο-οικονομικής φύσης ή συνδεόμενων με την υποδομή του συγκεκριμένου κράτους μέλους. Αυτές οι απαλλαγές ή μειώσεις μπορούν να εφαρμοστούν μόνο σε οχήματα των οποίων η άδεια έχει εκδοθεί στο συγκεκριμένο κράτος μέλος και τα οποία εκτελούν μεταφορές αποκλειστικά εντός σαφώς καθορισμένου τμήματος του εδάφους του.β) Οποιοδήποτε κράτος μέλος επιθυμεί να διατηρήσει μια τέτοια απαλλαγή ή μείωση ενημερώνει την Επιτροπή και της διαβιβάζει όλες τις απαραίτητες πληροφορίες. Η Επιτροπή ενημερώνει τα λοιπά κράτη μέλη εντός μηνός σχετικά με την προτευόμενη απαλλαγή ή μείωση.Το Συμβούλιο τεκμαίρεται ότι έχει επιτρέψει τη διατήρηση της προτειυόμενης απαλλαγής ή μείωσης εάν, εντός δύο μηνών από την ημερομηνία κατά την οποία τα λοιπά κράτη μέλη ενημερώθηκαν σύμφωνα με το προηγούμενο εδάφιο, ούτε η Επιτροπή ούτε κανένα κράτος μέλος δεν ζήτησαν να εξεταστεί το ζήτημα από το Συμβούλιο.4. Με την επιφύλαξη του δευτέρου εδαφίου της παραγράφου 1 και των παραγράφων 2 και 3 του παρόντος άρθρου και του άρθρου 6 της οδηγίας 92/106/ΕΟΚ του Συμβουλίου της 7ης Δεκεμβρίου Ι992 γιά τη θέσπιση κοινών κανόνων σχετικά με ορισμένους τύπους συνδυασμένων μεταφορών εμπορευματων μεταξύ των κρατών μελών(11), τα κράτη μέλη δεν μπορούν να επιτρέπουν απαλλαγές ή μειώσεις των φόρων που αναφέρονται στο άρθρο 3, οι οποίες θα μείωναν το ποσό του επιβαλλομένου φόρου κάτω από το ελάχιστο όριο που αναφέρεται στην παράγραφο 1 του παρόντος άρθρου.ΚΕΦΑΛΑΙΟ ΙΙΙΔιόδια και τέλη χρήσηsΆρθρο 71. Τα κράτη μέλη μπορούν να διατηρήσουν ή να επιβάλουν διόδια ή/και τέλη χρήσης υπό τις προϋποθέσεις που ορίζονται κατωτέρω στις παραγράφους 2 έως 10.2. α) Διόδια και τέλη χρήσης επιβάλλονται μόνο στους χρήστες αυτοκινητοδρόμων ή άλλων οδών με περισσότερες από μια λωρίδες κυκλοφορίας ανά κατεύθυνση, όταν οι οδοί αυτές έχουν χαρακτηριστικά ανάλογα προς τα χαρακτηριστικά των αυτοκινητοδρόμων καθώς και στους χρήστες γεφυρών, σηράγγων και ορεινών διαβάσεων.Ωστόσο, σε κράτος μέλος στο οποίο δεν υπάρχει γενικό δίκτυο αυτοκινητοδρόμων ή οδών με δύο λωρίδες ανα κατεύθυνση που έχουν παρεμφερή χαρακτηριστικά, είναι δυνατόν να εισπράττονται διόδια ή τέλη χρήσης για τη χρησιμοποίηση της τεχνικώς ανωτάτης κατηγορίας οδών του εν λόγω κράτους μέλους.β) Ύστερα από διαβουλεύσεις με την Επιτροπή, και σύμφωνα με τη διαδικασία που καθορίζεται στην απόφαση του Συμβουλίου, της 21ης Μαρτίου 1962, περί θεσπίσεως διαδικασίας προηγουμένης εξετάσεως και διαβουλεύσεως για ορισμένες νομοθετικές, κανονιστικές ή διοικητικές διατάξεις στον τομέα των μεταφορών, των οποίων τη θέσπιση μελετούν τα κράτη μέλη(12),i) μπορεί να επιβληθούν διόδια και τέλη χρήσης και για άλλα τμήματα του βασικού οδικού δικτύου, ιδίως- όταν συντρέχουν λόγοι ασφαλείας,- σε κράτος μέλος στο οποίο το μεγαλύτερο μέρος της χώρας στερείται συνεκτικού δικτύου αυτοκινητοδρόμων ή οδών με δύο λωρίδες ανά κατεύθυνση που έχουν παρεμφερή χαρακτηριστικά, στο μέρος αυτό του κράτους αλλά μόνο σε δρόμους που χρησιμοποιούνται για διεθνείς και διαπεριφερειακές μεταφορές βαρέων εμπορευμάτων, εφόσον η κυκλοφορία και η πληθυσμιακή πυκνότητα δεν δικαιολογεί οικονομικά την κατασκευή αυτοκινητοδρόμων ή οδών με δύο λωρίδες ανά κατεύθυνση που έχουν παρεμφερή χαρακτηριστικά,ii) μπορεί να θεσπισθούν από τα ενδιαφερόμενα κράτη μέλη ειδικές ρυθμίσεις για παραμεθόριες περιοχές,iii) η Αυστρία μπορεί να απαλλάξει από τα αυστριακά τέλη χρήσης το τμήμα του αυτοκινητοδρόμου μεταξύ Kufstein και Brenner.3. Δεν είναι δυνατόν να επιβάλλονται ταυτόχρονα διόδια και τέλη χρήσης για τη χρήση του ίδιου τμήματος οδού. Εν τούτοις, τα κράτη μέλη μπορούν να επιβάλλουν και διόδια σε δίκτυα όπου εισπράττονται τέλη χρήσης, για τη χρήση γεφυρών, σηράγγων και ορεινών διαβάσεων.4. Τα διόδια και τα τέλη χρήσης δεν επιτρέπεται να εισάγουν, άμεσα ή έμμεσα, διακρίσεις λόγω της ιθαγένειας του μεταφορέα ή της προέλευσης ή του προορισμού του οχήματος.5. Τα διόδια και τέλη χρήσης επιβάλλονται, εισπράττονται και ελέγχονται κατά τρόπου ώστε η παρενόχληση της ροής της κυκλοφορίας να είναι η ελάχιστη, αποφεύγοντας κάθε υποχρεωτικό έλεγχο ή εξακρίβωση στα εσωτερικά σύνορα της Κοινότητας. Για το σκοπό αυτό, τα κράτη μέλη συνεργάζονται μεταξύ τους προκειμένου να καθιερώσουν μεθόδους που να επιτρέπουν στους μεταφορείς να καταβάλλουν τα τέλη χρήσης όλο το 24ωρο, τουλάχιστον στις σημαντικές αγορές, χρησιμοποιώντας όλα τα συνήθη μέσα πληρωμής, εντός και εκτός των κρατών μελών όπου εφαρμόζονται τα τέλη αυτά. Τα κράτη μέλη παρέχουν τις κατάλληλες εγκαταστάσεις στα σημεία πληρωμής των διοδίων και των τελών χρήσης, προκειμένου να τηρούνται τα συνήθη πρότυπα ασφαλείας των οδών.6. Στα οχήματα των οποίων έχει εκδώσει την άδεια ένα κράτος μέλος μπορεί να επιβάλει τέλη χρήσης για τη χρήση ολόκληρου του οδικού δικτύου του.7. Τα τέλη χρήσης, συμπεριλαμβανομένων των διοικητικών εξόδων, για όλες τις κατηγορίες οχηματων, καθορίζονται από το ενδιαφερόμενο κράτος μέλος και δεν υπερβαίνουν τα μέγιστα όρια που ορίζονται στο παράρτημα ΙΙ.Την 1η Ιουλίου 2002 και ακολούθως ανά διετία, τα μέγιστα αυτά όρια επανεξετάζονται. Στο βαθμό του αναγκαίου, η Επιτροπή υποβάλλει προτάσεις για κατάλληλες αναπροσαρμογές και το Ευρωπαϊκό Κοινοβούλιο και το Συμβούλιο αποφασίζουν σχετικά, σύμφωνα με τις προϋποθέσεις που ορίζονται στη συνθήκη.Επί δύο έτη μετά τη θέση της οδηγίας σε ισχύ, τα κράτη μέλη που επιβάλλουν τέλος χρήσης εφαρμόζουν μείωση του ποσού των τελών χρήσης κατά 50 % για τα οχήματα που έχουν λάβει άδεια κυκλοφορίας στην Ελλάδα, λόγω της γεωπολιτικής της θέσης. Η Επιτροπή μπορεί να επιτρέψει την ανά έτος παράταση της μείωσης αυτής από τα εν λόγω κράτη μέλη.8. Το ύψος των τελών χρήσης είναι ανάλογο με τη διάρκεια της χρήσης της υποδομής.Κάθε κράτος μέλος μπορεί να εφαρμόζει μόνον ετήσια τέλη χρήσης για τα οχήματα στα οποία έχει χορηγήσει άδεια κυκλοφορίας.9. Το σταθμισμένο μέσο ύψος των διοδίων σχετίζεται με το κόστος κατασκευής, λειτουργίας και ανάπτυξης του αντίστοιχου δικτύου έργων υποδομής.10. Με την επιφύλαξη του σταθμισμένου μέσου ύψους των διοδίων που μνημονεύεται στην παράγραφο 9, τα κράτη μέλη μπορούν να διαφοροποιούν τα διόδια ανάλογα:α) με την κατηγορία εκπομπών του οχήματος, υπό την επιφύλαξη ότι τα διόδια δεν είναι υψηλότερα κατά περισσότερο από 50 % από τα διόδια που επιβάλλονται για ισοδύναμα. οχήματα που πληρούν τις αυστηρότερες προδιαγραφές εκπομπής,β) με την ώρα του εικοσιτετραώρου, υπό την επιφύλαξη ότι τα διόδια δεν είναι υψηλότερα κατά περισσότερο από 100 % από τα διόδια που επιβάλλονται κατά τη φθηνότερη περίοδο του εικοσιτετραώρου.Οιαδήποτε διαφοροποίηση των διοδίων ανάλογα με την κατηγορία των εκπομπών ή την ώρα της ημέρας πρέπει να είναι ανάλογη προς τον επιδιωκόμενο στόχο.Άρθρο 81. Δύο ή περισσότερα κράτη μέλη μπορούν να συνεργασθούν για τη θέσπιση κοινού συστήματος τελών χρήσης που θα εφαρμόζεται σε όλη την επικράτειά τους. Στην περίπτωση αυτή, τα εν λόγω κράτη μέλη εξασφαλίζουν ότι η Επιτροπή συμμετέχει πλήρως στις εργασίες αυτές καθώς και στην λειτουργία και ενδεχόμενη τοποποίηση του συστήματος.2. Το κοινό αυτό σύστημα υπόκειται στις ακόλουθες προϋποθέσεις, πέραν εκείνων του άρθρου 7:α) το ύψος των κοινών τελών χρήσης καθορίζεται από τα συμμετέχοντα κράτη μέλη σε επίπεδο το οποίο δεν υπερβαίνει το όριο που αναφέρεται στο άρθρο 7 παράγραφος 7·β) η καταβολή των κοινών τελών χρήσης δίνει την πρόσβαση στο δίκτυο όπως καθορίζεται από τα συμμετέχοντα κράτη μέλη σύμφωνα με το άρθρο 7 παράγραφος 2·γ) τα άλλα κράτη μέλη έχουν τη δυνατότητα να προσχωρήσουν στο κοινό σύστημα·δ) τα συμμετέχοντα κράτη μέλη καθορίζουν κλίμακα καταμερισμού, ώστε το καθένα να λαμβάνει δίκαιο μερίδιο των εσόδων από την είσπραξη των τελών χρήσης.ΚΕΦΑΛΑΙΟ IVΤελικές διατάξειςΆρθρο 91. Η παρούσα οδηγία δεν εμποδίζει την εφαρμογή εκ μέρους των κρατών μελών:α) ειδικών φόρων ή τελών που:- επιβάλλονται κατά την έκδοση της άδειας κυκλοφορίας του οχήματος, ή- επιβάλλονται σε οχήματα ή φορτία βάρους ή διαστάσεων εκτός του συνήθους·β) τελών στάθμευσης και ειδικών τελών για την κυκλοφορία σε αστικές περιοχές·γ) ρυθμιστικών τελών που σχεδιάζονται ειδικά για την καταπολέμηση της κυκλοφοριακής συμφόρησης που σχετίζεται με το συγκεκριμένο χρόνο και τόπο.2. Επίσης, η παρούσα οδηγία δεν εμποδίζει τα κράτη μέλη να αφιερώνουν, για την προστασία του περιβάλλοντος και για την ισόρροπη ανάπτυξη των δικτύων μεταφορών, ένα ποσοστό του δικαιώματος χρήσης ή των διοδίων, εφόσον το ποσό αυτό υπολογίζεται σύμφωνα με το άρθρο 7 παράγραφοι 7 και 9.Άρθρο 101. Για τους σκοπούς της παρούσας οδηγίας, η ισοτιμία του Ευρώ έναντι των εθνικών νομισμάτων των κρατών μελών που δεν υιοθετούν το ευρώ είναι η ισχύουσα την πρώτη εργάσιμη ημέρα του Οκτωβρίου, όπως έχουν δημοσιευθεί στην Επίσημη Εφημερίδα των Ευρωπαϊκών Κοινοτήτων· οι ισοτιμίες αυτές ισχύουν από την 1η Ιανουαρίου του επομένου ημερολογιακού έτους.2. Τα κράτη μέλη που δεν υιοθετούν το ευρώ μπορούν να διατηρήσουν τα ποσά που ισχύουν τη στιγμή της ετήσιας προσαρμογής που προβλέπεται στην παράγραφο 1 εάν η μετατροπή των εκφρασμένων σε ευρώ ποσών θα είχε ως συνέπεια μεταβολή μικρότερη του 5 %, όταν εκφράζεται στα εθνικά νομίσματα.Άρθρο 111. Έως τις ημερομηνίες που προβλέπονται στο άρθρο 7 παράγραφος 7 δεύτερο εδάφιο, η Επιτροπή υποβάλλει στο Ευρωπαϊκό Κοινοβούλιο και το Συμβούλιο έκθεση για την εφαρμογή της παρούσας οδηγίας, λαμβάνοντας υπόψη τις εξελίξεις όσον αφορά την τεχνολογία και την κυκλοφοριακή συμφόρηση.2. Για να είναι σε θέση η Επιτροπή να συντάξει τις προαναφερόμενες εκθέσεις, τα κράτη μέλη της διαβιβάζουν τις αναγκαίες πληροφορίες το αργότερο 6 μήνες πριν από τις ημερομηνίες της παραγράφου 1.3. Τα κράτη μέλη που εισάγουν ηλεκτρονικό σύστημα είσπραξης των διοδίων ή/και των τελών χρήσης, συνεργάζονται με σκοπό να επιτύχουν το δέον επίπεδο διαλειτουργικότητος.Άρθρο 121. Τα κράτη μέλη θεσπίζουν τις νομοθετικές, κανονιστικές και διοικητικές διατάξεις που απαιτούνται για τη συμμόρφωση προς την παρούσα οδηγία έως την 1η Ιουλίου 2000 και ενημερώνουν αμέσως την Επιτροπή.Όταν τα κράτη μέλη θεσπίζουν τις εν λόγω διατάξεις, οι τελευταίες περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.2. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου, τις οποίες θεσπίζουν στον τομέα ο οποίος διέπεται από την παρούσα οδηγία. Η Επιτροπή πληροφορεί σχετικά τα άλλα κράτη μέλη.Άρθρο 13Η παρούσα οδηγία αρχίζει να ισχύει την ημέρα δημοσίευσής της στην Επίσημη Εφημερίδα των Ευρωπαϊκών Κοινοτήτων.Άρθρο 14Η παρούσα οδηγία απευθύνεται στα κράτη μέλη.Λουξεμβούργο, 17 Ιουνίου 1999.Για το Ευρωπαϊκό ΚοινοβούλιοΟ ΠρόεδροςJ. M. GIL-ROBLESΓια το ΣυμβούλιοΟ ΠρόεδροςF. MÜNTEFERING(1) ΕΕ C 59 της 26.2.1997, σ. 9.(2) ΕΕ C 206 της 7.7.1997, σ. 17.(3) Γνώμη που διατυπώθηκε στις 3 Ιουνίου 1999 (δεν δημοσιεύθηκε ακόμα στην Επίσημη Εφημερίδα).(4) Γνώμη του Ευρωπαϊκού Κοινοβουλίου της 17ης Ιουλίου 1997 (ΕΕ C 286 της 22.9.1997, σ. 217), κοινή θέση του Συμβουλίου της 18ης Ιανουαρίου 1999 (ΕΕ C 58 της 1.3.1999, σ. 1) και απόφαση του Ευρωπαϊκού Κοινοβουλίου της 7ης Μαΐου 1999 (δεν έχει ακόμα δημοσιευθεί στην Επίσημη Εφημερίδα).(5) ΕΕ L 316 της 31.10.1992, σ. 12· οδηγία όπως τροποποιήθηκε τελευταία από την οδηγία 94/74/ΕΚ (ΕΕ L 365 της 31.12.1994, σ. 46).(6) ΕΕ L 316 της 31.10.1992, σ. 19· οδηγία όπως τροποποιήθηκε από την οδηγία 94/74/ΕΚ.(7) Συλλογή 1995, σ. Ι-1827.(8) ΕΕ L 279 της 12.11.1993, σ. 32.(9) ΕΕ L 359 της 31.12.1998, σ. 1.(10) ΕΕ L 36 της 9.2.1988, σ. 33· οδηγία όπως τροποποιήθηκε τελευταία από την οδηγία 96/1/ΕΚ (ΕΕ L 40 της 17.2.1996, σ. 1).(11) ΕΕ L 368 της 17.12.1992, σ. 38.(12) ΕΕ 23 της 3.4.1962, σ. 720/62· απόφαση όπως τροποποιήθηκε τελευταία από την απόφαση 73/402/ΕΟΚ (ΕΕ L 347 της 17.12.1973, σ. 48).ΠΑΡΑΡΤΗΜΑ IΕΛΑΧΙΣΤΟ ΥΨΟΣ ΦΟΡΩΝ ΕΠΙ ΤΩΝ ΟΧΗΜΑΤΩΝ>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>ΠΑΡΑΡΤΗΜΑ IIΜΕΓΙΣΤΑ ΠΟΣΑ ΣΕ ΕΥΡΩ ΤΩΝ ΤΕΛΩΝ ΧΡΗΣΗΣ, ΣΥΜΠΕΡΙΛΑΜΒΑΝΟΜΕΝΩΝ ΤΩΝ ΔΙΟΙΚΗΤΙΚΩΝ ΕΞΟΔΩΝ, ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 7 ΠΑΡΑΓΡΑΦΟΣ 7Ετήσια>ΘΕΣΗ ΠΙΝΑΚΑ>Μηνιαία και εβδομαδιαίαΤο ύψος των ανώτατων μηνιαίων και εβδομαδιαίων τελών χρήσης είναι ανάλογο προς το βαθμό χρησιμοποίησης των έργων υποδομής.ΗμερήσιαΤο ημερήσιο τέλος χρήσης είναι το ίδιο για όλες τις κατηγορίες οχημάτων και αντιστοιχεί σε 8 ευρώ.


Avis juridique important

|

31989L0341

Οδηγία 89/341/ΕΟΚ του Συμβουλίου της 3ης Μαΐου 1989 για την τροποποίηση των οδηγιών 65/65/ΕΟΚ, 75/318/ΕΟΚ και 75/319/ΕΟΚ περί της προσέγγισης των νομοθετικών, κανονιστικών και διοικητικών διατάξεων σχετικά με τα φαρμακευτικά ιδιοσκευάσματα

Επίσημη Εφημερίδα αριθ. L 142 της 25/05/1989 σ. 0011 - 0013 Φινλανδική ειδική έκδοση: Κεφάλαιο 13 τόμος 19 σ. 0009  Σουηδική ειδική έκδοση: Κεφάλαιο 13 τόμος 19 σ. 0009

ΟΔΗΓΙΑ ΤΟΥ ΣΥΜΒΟΥΛΙΟΥ της 3ης Μαΐου 1989 για την τροποποίηση των οδηγιών 65/65/ΕΟΚ, 75/318/ΕΟΚ και 75/319/ΕΟΚ περί της προσεγγίσεως των νομοθετικών, κανονιστικών και διοικητικών διατάξεων σχετικά με τα φαρμακευτικά ιδιοσκευάσματα ( 89/341/ΕΟΚ ) ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,  ιΕχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 100 Α,  την πρόταση της Επιτροπής^(1 ),  Σε συνεργασία με το Ευρωπαϊκό Κοινοβούλιο^(2 ),  ιΕχοντας υπόψη τη γνώμη της Οικονομικής και Κοινωνικής Επιτροπής^(3 ),  Εκτιμώντας :  ότι κάθε κανόνας που διέπει την παραγωγή, διανομή ή χρησιμοποίηση φαρμάκων πρέπει να έχει ως βασικό στόχο την προστασία της δημόσιας υγείας .  ότι οι οδηγίες που αφορούν την προσέγγιση των νομοθεσιών σχετικά με τα φαρμακευτικά ιδιοσκευάσματα πρέπει να προσαρμοστούν στην επιστημονική πρόοδο και να λαμβάνουν υπόψη την εμπειρία που αποκτήθηκε αφότου εξεδόθησαν, ούτως ώστε να εξασφαλισθεί  μεγαλύτερη ποιότητα, ασφάλεια και αποτελεσματικότητα  ότι στα πορίσματά του της 15ης Μαΐου 1987 για τη βελτίωση της χρησιμοποίησης των φαρμακευτικών ιδιοσκευασμάτων από τον κατναλωτή^(4 ) το Συμβούλιο έκρινε ότι το σύστημα των ενημερωτικών εντύπων που συνοδεύουν τα φάρμακα για ανθρώπινη χρήση που  κυκλοφορούν στην Κοινότητα πρέπει να βελτιωθεί  ότι οι εγγυήσεις ποιότητας των φαρμάκων που παρασκευάζονται στην Κοινότητα πρέπει να διατηρηθούν, απαιτώντας την τήρηση των κανόνων καλής παραγωγής για όλα τα φάρμακα, ανεξαρτήτως του τελικού προορισμού των προϊόντων  ότι η Επιτροπή πρέπει να έχει την εξουσία να καθορίσει λεπτομερώς τους κανόνες καλής παραγωγής των φαρμάκων, σε στενή συνεργασία με την επιτροπή για την προσαρμογή στην τεχνική πρόοδο των οδηγιών που αποβλέπουν στην εξάλειψη των τεχνικών εμποδίων κατά  τις συναλλαγές στον τομέα των φαρμακευτικών ιδιοσκευασμάτων  ότι, στη συνέχεια του ψηφίσματος του Ευρωπαϊκού Κοινοβουλίου της 13ης Ιουνίου 1986 σχετικά με την εξαγωγή  φαρμακευτικών προϊόντων στον Τρίτο Κόσμο, πρέπει να ληφθούν μέτρα για τη βελτίωση της ενημέρωσης των τρίτων χωρών σχετικά με τους όρους χρησιμοποίησης των φαρμάκων στα κράτη μέλη  ότι το πεδίο εφαρμογής της οδηγίας 65/65/ΕΟΚ^(5 ), όπως τροποποιήθηκε τελευταία από την οδηγία 87/21/ΕΟΚ^(6 ), της οδηγίας 75/318/ΕΟΚ^(7 ), όπως τροποποιήθηκε από την οδηγία 87/19/ΕΟΚ^(8 ), και της δεύτερης οδηγίας 75/319/ΕΟΚ^(9 ), όπως τροποποιήθηκε  τελευταία από την οδηγία 83/570/ΕΟΚ^(10 ), πρέπει να επεκταθεί στα άλλα φάρμακα βιομηχανικής κατασκευής, τα οποία μέχρι σήμερα εξαιρούντο,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :    Άρθρο 1 Η οδηγία 65/65/ΕΟΚ τροποποιείται ως εξής :  1 . ^Στον τίτλο, το προοίμιο και τα κεφάλαια ΙΙ έως V, ο όρος "φαρμακευτικά ιδιοσκευάσματα" αντικαθίσταται από τον όρο "φάρμακα ".  2 . ^Στο άρθρο 1, παρεμβάλλονται τα ακόλουθα σημεία :  "4 . ^Γαληνικό σκεύασμα εκτός φαρμακοποιίας :  κάθε φάρμακο παρασκευασμένο στο φαρμακείο σύμφωνα με συνταγή προορισμένη για συγκεκριμένο ασθενή .  "5 . ^Γαληνικό σκεύασμα της (ισχύουσας ) φαρμακοποιίας :  κάθε φάρμακο παρασκευασμένο στο φαρμακείο σύμφωνα με τις ενδείξεις συνταγολογίου και προοριζόμενο να χορηγηθεί απευθείας στους ασθενείς που προμηθεύονται φάρμακα από το φαρμακείο αυτό ." 3 . ^Το άρθρο 2 αντικαθίσταται από το ακόλαυθο κείμενο :  "ιΑρθρο 2 1 .  Τα κεφάλαια ΙΙ έως V εφαρμόζονται μόνο για τα φαρμακευτικά ιδιοσκευάσματα για ανθρώπινη χρήση τα οποία προορίζονται να κυκλοφορήσουν στην αγορά των κρατών μελών .  ^ ^ ^ ^ ^ 2 .  ιΟταν ένα κράτος μέλος επιτρέπει την εμπορία φαρμάκων βιομηχανικής παρασκευής, τα οποία όμως δεν πληρούν τον ορισμό των φαρμακευτικών ιδιοσκευασμάτων, εφαρμόζει στα ανωτέρω φάρμακα και τα κεφάλαια ΙΙ έως V .  3 .  Τα κεφάλαια ΙΙ έως V δεν εφαρμόζονται :  - στα γαληνικά σκευάσματα εκτός φαρμακοποιίας και στα γαληνικά σκευάσματα της ( ισχύουσας ) φαρμακοποιίας,  - στα φάρμακα που προορίζονται για πειράματα που σχετίζονται με την έρευνα και την ανάπτυξη,  - στα ενδιάμεσα προϊόντα που προορίζονται για μεταγενέστερη βιομηχανική επεξεργασία από τον εγκεκριμένο παρασκευαστή .  4 .  ιΕνα κράτος μέλος μπορεί, σύμφωνα με την ισχύουσα νομοθεσία και προκειμένου να ανταποκριθεί σε ειδικές ανάγκες, να εξαιρέσει από την εφαρμογή των κεφαλαίων ΙΙ έως V τα φάρμακα που χορηγήθηκαν κατόπιν καλόπιστης και αζήτητης παραγγελίας, τα οποία  παρασκευάσθηκαν σύμφωνα με τις προδιαγραφές ενός εγκεκριμένου ιατρού και προορίζονται να χορηγηθούν στους ασθενείς του, υπό την άμεση προσωπική του ευθύνη ."  4 . ^Στο άρθρο 4α προστίθεται το ακόλουθο σημείο :  "6.6 .  Ειδικές προφυλάξεις για την απομάκρυνση των μη χρησιμοποιημένων προϊόντων ή των αποβλήτων των προϊόντων αυτών, εφόσον συντρέχει λόγος ."  5 . ^Στο άρθρο 13 προστίθεται το ακόλουθο σημείο :  "9 .  Ειδικές προφυλάξεις για την απομάκρυνση των μη χρησιμοποιημένων προϊόντων ή των αποβλήτων των προϊόντων αυτών, εφόσον συντρέχει λόγος ."  6 . ^Στο άρθρο 14 προστίθεται η ακόλουθη πέμπτη περίπτωση :  "- ο αριθμός παρτίδας του παρασκευαστή ." Άρθρο 2 Στην οδηγία 75/318/ΕΟΚ, κάθε αναφορά σε "φαρμακευτικά ιδιοσκευάσματα" αντικαθίσταται από τη λέξη "φάρμακα ".  Άρθρο 3 Η οδηγία 75/319/ΕΟΚ τροποποιείται ως εξής :   1 . ^Στο άρθρο 4, το στοιχείο β ) αντικαθίσταται από το ακόλουθο κείμενο :  "β ) ^μπορούν να υποβάλουν το φάρμακο, τις πρώτες ύλες του ή, αν χρειαστεί, τα ενδιάμεσα προϊόντα του ή άλλα συστατικά του, σε έλεγχο που διεξάγεται από κρατικό εργαστήριο ή από εργαστήριο που ορίζεται για το σκοπό αυτό, προκειμένου να βεβαιωθούν ότι οι  μέθοδοι ελέγχου τις οποίες χρησιμοποίησε ο παρασκευαστής και οι οποίες περιγρά - φονται στο φάκελο σύμφωνα με το άρθρο 4 δεύτερο εδάφιο σημείο 7 της οδηγίας 65/65/ΕΟΚ, είναι ικανοποιητικές ."  2 . ^Στο άρθρο 6, το τελευταίο εδάφιο αντικαθίσταται από το ακόλουθο κείμενο :  "Είναι υποχρεωτικό να εσωκλείεται φύλλο οδηγιών χρήσεως στη συσκευασία των φαρμάκων, εκτός εάν όλες οι πληροφορίες που απαιτεί το παρόν άρθρο αναγράφονται επάνω στο φιαλίδιο ή στην εξωτερική συσκευασία ."  3 . ^Στο άρθρο 16, η πρώτη παράγραφος αντικαθίσταται από το ακόλουθο κείμενο :  "1 .  Τα κράτη μέλη λαμβάνουν όλα τα κατάλληλα μέτρα ώστε η παραγωγή των φαρμάκων να υπόκειται στην κατοχή αδείας . Η εν λόγω άδεια παραγωγής απαιτείται ακόμη και εάν τα παρασκευαζόμενα φάρμακα προορίζονται για εξαγωγή ."  4 . ^Στο άρθρο 19, προστίθεται το ακόλουθο στοιχείο :  "στ ) ^να τηρεί τους κανόνες και τις κατευθυντήριες γραμμές καλής παραγωγής των φαρμάκων που προβλέπονται από την κοινοτική νομοθεσία ."  5 . ^Παρεμβάλλεται το ακόλουθο άρθρο :  "Άρθρο 19α Οι κανόνες και οι κατευθυντήριες γραμμές καλής παραγωγής των φαρμάκων που αναφέρονται στο άρθρο 19 στοιχείο στ ) θεσπίζονται, υπό μορφή οδηγίας προς τα κράτη μέλη, σύμφωνα με τη διαδικασία που ορίζει το άρθρο 2γ της οδηγίας 75/318/ΕΟΚ . Η Επιτροπή  δημοσιεύει λεπτομερείς κατευθυντήριες γραμμές, σύμφωνα με τους εν λόγω κανόνες . Οι κατευθυντήριες αυτές γραμμές αναθεωρούνται, εφόσον είναι αναγκαίο, ώστε να λαμβάνεται υπόψη η τεχνολογική και επιστημονική πρόοδος ."  6 . ^Στο άρθρο 26 :  - το πρώτο εδάφιο αντικαθίσταται από το ακόλουθο κείμενο :  "Η αρμόδια αρχή του οικείου κράτους μέλους εξασφαλίζει, με επανειλημμένους ελέγχους, την τήρηση των επιταγών του νόμου σχετικά με τα φάρμακα .",  - προστίθεται το ακόλουθο εδάφιο :  "Οι υπάλληλοι της αρμόδιας αρχής υποβάλλουν, μετά από κάθε επιθεώρηση σύμφωνα με το ανωτέρω πρώτο εδάφιο, έκθεση για την τήρηση, εκ μέρους του παραγωγού, των κανόνων και κατευθυντήριων γραμμών καλής παραγωγής των φαρμάκων που προβλέπονται στην κοινοτική  νομοθεσία . Το περιεχόμενο της έκθεσης αυτής ανακοινώνεται στον υφιστάμενο την επιθεώρηση παραγωγό ."  7 . ^Παρεμβάλλεται το ακόλουθο άρθρο :  "ιΑρθρο 28α Μετά από αίτηση του παρασκευαστή, του εξαγωγέα ή των αρχών τρίτης χώρας εισαγωγής, το κράτη μέλη πιστοποιούν ότι ο παρασκευαστής των φαρμάκων είναι κάτοχος της άδειας που αναφέρεται στην παράγραφο 1 του άρθρου 16 . Κατά την έκδοση των σχετικών πιστοποιητικών τηρούνται οι εξής όροι :  1 . ^Τα κράτη μέλη λαμβάνουν υπόψη τις ισχύουσες διοικητικές διατάξεις της Παγκόσμιας Οργάνωσης Υγείας .  2 . ^Παρέχουν στα φάρμακα που προορίζονται για εξαγωγή και έχουν ήδη λάβει άδεια στο έδαφός τους τη συνοπτική περιγραφή των χαρακτηριστικών του προϊόντος, όπως έχει εγκριθεί σύμφωνα με το άρθρο 4β της οδηγίας 65/65/ΕΟΚ .  3 . ^ιΟταν ο παρασκευαστής δεν διαθέτει άδεια κυκλοφορίας υποβάλλει στις αρχές που είναι αρμόδιες για την έκδοση του σχετικού πιστοποιητικού δήλωση στην οποία εξηγεί τους λόγους για τους οποίους δεν είναι κάτοχος άδειας κυκλοφορίας ."  8 . ^Στο άρθρο 30 παρεμβάλλεται το ακόλουθο εδάφιο :  "Εφόσον ζητηθεί με αιτιολογημένη αίτηση, τα κράτη μέλη διαβιβάζουν αμέσως στις αρμόδιες αρχές άλλου κράτους μέλους τις εκθέσεις που αναφέρονται στο άρθρο 26 τρίτο εδάφιο . Στην περίπτωση κατά την οποία, αφού μελετήσει τις εκθέσεις, το κράτος μέλος στο  οποίο αποστέλλονται οι εκθέσεις θεωρεί ότι δεν μπορεί να αποδεχθεί τα συμπεράσματα στα οποία έχουν καταλήξει οι αρμόδιες αρχές του κράτους μέλους στο οποίο έχει συνταχθεί η έκθεση, ενημερώνει τις ενδιαφερόμενες αρμόδιες αρχές για τους λόγους που το  οδηγούν στην υιοθέτηση της στάσης αυτής και μπορεί να ζητήσει συμπληρωματικές πληροφορίες . Τα οικεία κράτη μέλη καταβάλλουν προσπάθεια για να καταλήξουν σε συμφωνία . Εάν είναι αναγκαίο, σε περίπτωση σοβαρής διαστάσεως απόψεων, η Επιτροπή ενημερώνεται  από ένα από το οικεία κράτη μέλη ."  9 . ^Στο άρθρο 33 προστίθενται οι παράγραφοι :  "2 .   Ο υπεύθυνος κυκλοφορίας ενός φαρμάκου είναι υποχρεωμένος να ενημερώνει αμέσως τα ενδιαφερόμενα κράτη μέλη για οποιαδήποτε ενέργειά του, που αφορά την αναστολή της διάθεσης ενός προϊόντος στην αγορά ή την απόσυρση ενός προϊόντος από την αγορά,  αναφέροντας τους σχετικούς λόγους, αν η ενέργεια αυτή αφορά την αποτελεσματικότητα του φαρμάκου ή την προστασία της δημόσιας υγείας . Τα κράτη μέλη μερι - μνούν ώστε οι πληροφορίες αυτές να γνωστοποιούνται στην επιτροπή .  3 .  Τα κράτη μέλη εξασφαλίζουν ότι η Παγκόσμια Οργάνωση Υγείας ενημερώνεται καταλλήλως και αμέσως για ενέργειες που εμπίπτουν στις παραγράφους 1 και 2 και οι οποίες μπορούν να επηρεάσουν την προστασία της δημόσιας υγείας σε τρίτες χώρες, ενώ  αποστέλλεται αντίγραφο στην Επιτροπή .  4 .  Η Επιτροπή δημοσιεύει κάθε χρόνο πίνακα των απαγορευμένων φαρμάκων στην Κοινότητα ." 10 . ^Στο άρθρο 34, το πρώτο εδάφιο αντικαθίσταται από το ακόλουθο κείμενο :  "Η παρούσα οδηγία εφαρμόζεται στα φάρμακα που προορίζονται για ανθρώπινη χρήση, εντός των ορίων που αναφέρονται στο άρθρο 2 της οδηγίας 65/65/ΕΟΚ ." Άρθρο 4 1 .  Τα κράτη μέλη λαμβάνουν τα μέτρα που είναι αναγκαία για να συμμορφωθούν με την παρούσα οδηγία πριν από την 1η^Ιανουαρίου 1992 . Ενημερώνουν αμέσως περί αυτού την Επιτροπή .  2 .  Οι αιτήσεις για τη χορήγηση άδειας κυκλοφορίας που υποβάλλονται μετά τη λήξη της προθεσμίας που αναφέρεται στην πρώτη παράγραφο, πρέπει να είναι σύμφωνες με τις διατάξεις της παρούσας οδηγίας .  3 .  Πριν από τις 31 Δεκεμβρίου 1992 και εφόσον συντρέχει περίπτωση, τα άρθρα 1, 2 και 3 επεκτείνονται σταδιακά στα υπάρχοντα φάρμακα .  Άρθρο 5 Η παρούσα οδηγία απευθύνεται στα κράτη μέλη .   Βρυξέλλες, 3 Μαΐου 1989 .  Για το Συμβούλιο Ο Πρόεδρος P . SOLBES  ( 1 ) ΕΕ αριθ . C 36 της 8.^2.^1988, σ . 22 . ( 2 ) ΕΕ αριθ . C 290 της 14.^11.^1988, σ . 128, και ΕΕ αριθ . C 120 της 16.^5.^1989 . ( 3 ) ΕΕ αριθ . C 208 της 8.^8.^1988, σ . 64 . ( 4 ) ΕΕ αριθ . C 178 της 7 .^7.^1987, σ . 2.(5 ) ΕΕ αριθ . 22 της 9.^2.^1965, σ . 369/65.(6 ) ΕΕ αριθ . L 15 της 17.^1.^1987, σ . 36.(7 ) ΕΕ αριθ . L 147 της 9.^6 .^1975, σ . 1.(8 ) ΕΕ αριθ . L 15 της 17.^1.^1987, σ . 31.(9 ) ΕΕ αριθ . L 147 της 9.^6.^1975, σ . 13 . ( 10 ) ΕΕ αριθ . L 332 της 28.^11.^1983, σ . 1 .


Avis juridique important

|

31995L0050

Οδηγία 95/50/ΕΚ του Συμβουλίου της 6ης Οκτωβρίου 1995 σχετικά με την καθιέρωση ενιαίων διαδικασιών στον τομέα του ελέγχου των οδικών μεταφορών επικίνδυνων εμπορευμάτων

Επίσημη Εφημερίδα αριθ. L 249 της 17/10/1995 σ. 0035 - 0040

ΟΔΗΓΙΑ 95/50/ΕΚ ΤΟΥ ΣΥΜΒΟΥΛΙΟΥ της 6ης Οκτωβρίου 1995 σχετικά με την καθιέρωση ενιαίων διαδικασιών  στον τομέα του ελέγχου των οδικών μεταφορών επικίνδυνων εμπορευμάτωνΤΟ ΣΥΜΒΟΥΛΙΟ  ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 75, την πρόταση της Επιτροπής  (1), τη γνώμη της Οικονομικής και Κοινωνικής Επιτροπής  (2), αποφασίζοντας σύμφωνα με τη διαδικασία του άρθρου 189 Γ της συνθήκης  (3), Εκτιμώντας: ότι η Κοινότητα έλαβε ορισμένα μέτρα προς δημιουργία μιας εσωτερικής αγοράς που θα αποτελείται από  έναν ενιαίο χώρο, στον οποίο η ελεύθερη κυκλοφορία των εμπορευμάτων, των προσώπων, των υπηρεσιών  και των κεφαλαίων διασφαλίζεται βάσει των διατάξεων της συνθήκης 7 ότι, οι έλεγχοι που διενεργούνται όσον αφορά την οδική μεταφορά επικίνδυνων εμπορευμάτων διέπονται  από τον κανονισμό (ΕΟΚ) αριθ. 4060/89 του Συμβουλίου της 21ης Δεκεμβρίου 1989 για την κατάργηση των  ελέγχων που διενεργούνται στα σύνορα των κρατών μελών στον τομέα των οδικών και εσωτερικών πλωτών  μεταφορών  (4), καθώς και με τον κανονισμό (ΕΟΚ) αριθ. 3912/92 του Συμβουλίου της 17ης Δεκεμβρίου  1992 για τους ελέγχους που διενεργούνται εντός της Κοινότητας στον τομέα των οδικών και εσωτερικών  πλωτών μεταφορών όσον αφορά μεταφορικά μέσα που έχουν άδεια κυκλοφορίας ή έχουν τεθεί σε κυκλοφορία  σε τρίτη χώρα  (5) 7 ότι το Συμβούλιο θέσπισε στις 21 Νοεμβρίου 1995 την οδηγία 94/55/ΕΚ σχετικά με την προσέγγιση των  νομοθεσιών των κρατών μελών όσον αφορά την οδική μεταφορά επικίνδυνων εμπορευμάτων  (6) και ότι,  συνεπώς, χρειάζεται να εναρμονισθούν οι διατάξεις για τις μεταφορές αυτές και τις σχετικές  διαδικασίες ελέγχου ώστε να καταστεί αποτελεσματικότερη η εξακρίβωση της εφαρμογής των ούτως  τιθέμενων κανόνων ασφαλείας 7 ότι απαιτείται επαρκής έλεγχος των κρατών μελών επί όλης της επικράτειάς τους, χωρίς όμως, κατά το  δυνατόν, να αυξάνονται οι έλεγχοι των οικείων οχημάτων 7 ότι, στο πλαίσιο της αρχής της επικουρικότητας, κρίνεται απαραίτητη η ανάληψη δράσης από την  Κοινότητα ώστε να βελτιωθεί το επίπεδο ασφάλειας των μεταφορών επικίνδυνων εμπορευμάτων 7 ότι οι έλεγχοι πρέπει να γίνονται βάσει κοινού καταλόγου ελεγχομένων στοιχείων που θα εφαρμόζονται  στο σύνολο των μεταφορών του είδους αυτού στην Κοινότητα 7 ότι θα πρέπει, εξάλλου, να προσδιοριστεί ένας κατάλογος παραβάσεων που θεωρούνται από όλα τα κράτη  μέλη αρκετά σοβαρές ώστε να οδηγήσουν στη λήψη των κατάλληλων, ανάλογα με τις περιστάσεις ή τις  ανάγκες ασφαλείας, μέτρων για τα ενεχόμενα οχήματα, συμπεριλαμβανομένης, αν κριθεί αναγκαίο, της  απαγόρευσης εισόδου των οχημάτων αυτών στην Κοινότητα 7 ότι, για να βελτιωθεί η τήρηση των κανόνων ασφαλείας στις οδικές μεταφορές επικίνδυνων  εμπορευμάτων, πρέπει να προβλεφθούν έλεγχοι στις επιχειρήσεις, είτε προληπτικοί είτε μετά τη  διαπίστωση σοβαρών παραβάσεων της νομοθεσίας περί οδικών μεταφορών επικινδύνων εμπορευμάτων, μετά  από έλεγχο στο δρόμο 7 ότι οι εν λόγω έλεγχοι πρέπει να αφορούν το σύνολο των οδικών μεταφορών επικίνδυνων εμπορευμάτων  που διεξάγονται, μερικώς ή εξ ολοκλήρου, στο έδαφος των κρατών μελών, ανεξαρτήτως τόπου προέλευσης  ή προορισμού του εμπορεύματος ή της χώρας ταξινόμησης του οχήματος 7 ότι, επί σοβαρών και επανηλειμμένων παραβάσεων, οι αρμόδιες αρχές του κράτους μέλους ταξινόμησης  του οχήματος ή εγκατάστασης της επιχείρησης μπορούν να κληθούν να λάβουν τα δέοντα μέτρα  ενημερώνοντας εν συνεχεία το αιτούν κράτος μέλος για τη δοθείσα συνέχεια 7 ότι η εφαρμογή της παρούσας οδηγίας πρέπει να ελεγχθεί βάσει έκθεσης της Επιτροπής, ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: Άρθρο 1 1.  Η παρούσα οδηγία αφορά τους ελέγχους που διενεργούν τα κράτη μέλη  στα οχήματα που κυκλοφορούν στο έδαφός τους και μεταφέρουν οδικώς επικίνδυνα εμπορεύματα καθώς και  στα οχήματα που εισέρχονται στο έδαφός τους από τρίτη χώρα. Η οδηγία αυτή δεν εφαρμόζεται στις μεταφορές επικίνδυνων εμπορευμάτων τις οποίες εκτελούν οχήματα  που ανήκουν στις ένοπλες δυνάμεις ή εμπίπτουν στην ευθύνη τους. 2.  Ωστόσο, οι διατάξεις της παρούσας οδηγίας ουδόλως περιορίζουν το δικαίωμα των κρατών μελών να  ελέγχουν, τηρουμένου του κοινοτικού δικαίου, τις εθνικές και διεθνείς μεταφορές επικίνδυνων  εμπορευμάτων που πραγματοποιούνται στο έδαφός τους, από οχήματα μη καλυπτόμενα από την παρούσα  οδηγία. Άρθρο 2 Κατά την έννοια της παρούσας οδηγίας νοούνται ως: -  «όχημα»: οποιοδήποτε όχημα με κινητήρα προοριζόμενο για οδική χρήση, πλήρες ή ημιτελές, το οποίο  διαθέτει τουλάχιστον, τέσσερις τροχούς και εκ κατασκευής μέγιστη ταχύτητα ανώτερη των 25 km/h,  καθώς και τα ρυμουλκούμενά του, εξαιρουμένων των οχημάτων τα οποία κινούνται σε σιδηροτροχιές, των  γεωργικών και δασικών ελκυστήρων καθώς και όλων των κινητών μηχανών, -  «επικίνδυνα εμπορεύματα»: τα εμπορεύματα που αναφέρονται ως επικίνδυνα στην οδηγία 94/55/ΕΚ, -  «μεταφορά»: οποιαδήποτε δραστηριότητα οδικής μεταφοράς η οποία εκτελείται από όχημα, εν όλω ή εν  μέρει, επί δημοσίων οδών στο έδαφος κράτους μέλους, συμπεριλαμβανομένων των δραστηριοτήτων φόρτωσης  και εκφόρτωσης των εμπορευμάτων που καλύπτονται από την οδηγία 94/55/ΕΚ, με την επιφύλαξη του  καθεστώτος που προβλέπουν οι νομοθεσίες των κρατών μελών όσον αφορά την ευθύνη από τις  δρατηριότητες αυτές, -  «επιχειρήσεις»: κάθε φυσικό πρόσωπο, κάθε νομικό πρόσωπο, κερδοσκοπικού ή μη χαρακτήρα, κάθε  οργάνωση ή ένωση προσώπων χωρίς νομική προσωπικότητα, κερδοσκοπικού ή μη χαρακτήρα, καθώς και κάθε  δημόσιος οργανισμός, είτε έχει ίδιαν νομική προσωπικότητα είτε εξαρτάται από αρχή η οποία έχει  νομική προσωπικότητα, οι οποίοι ασχολούνται με τη μεταφορά, φόρτωση και εκφόρτωση ή αναθέτουν σε  τρίτους τη μεταφορά επικίνδυνων εμπορευμάτων, καθώς και όσοι ασχολούνται με την προσωρινή  αποθήκευση, συλλογή, συσκευασία εμπορευμάτων του είδους αυτού ή παραλαμβάνουν τέτοια εμπορεύματα  στο πλαίσιο μιας πράξης μεταφοράς και είναι εγκατεστημένοι στο έδαφος της Κοινότητας, -  «έλεγχος»: κάθε έλεγχος, επιθεώρηση, εξακρίβωση ή διατύπωση που διεξάγεται από τις αρμόδιες  αρχές για λόγους ασφαλείας που σχετίζονται με τη μεταφορά επικίνδυνων εμπορευμάτων. Άρθρο 3 1.  Τα κράτη μέλη εξασφαλίζουν ότι ένα αντιπροσωπευτικό ποσοστό των οδικών μεταφορών  επικίνδυνων εμπορευμάτων υπόκειται στους ελέγχους που προβλέπονται από την παρούσα οδηγία,  προκειμένου να εξακριβωθεί κατά πόσον τηρούν την νομοθεσία για τις οδικές μεταφορές επικίνδυνων  εμπορευμάτων. 2.  Οι έλεγχοι αυτοί διενεργούνται στο έδαφος ενός κράτους μέλους σύμφωνα με το άρθρο 3 του  κανονισμού (ΕΟΚ) αριθ. 4060/89 και το άρθρο 1 του κανονισμού (ΕΟΚ) αριθ. 3912/92. Άρθρο 4 1.  Για τη διεξαγωγή των ελέγχων σύμφωνα με την παρούσα οδηγία, τα κράτη μέλη  χρησιμοποιούν τον κατάλογο ελέγχου σύμφωνα με το παράρτημα Ι. Αντίτυπο του καταλόγου ελέγχου ή  βεβαίωση ελέγχου καταρτισμένη από την αρχή που διενήργησε τον έλεγχο αυτό χορηγείται στον οδηγό και  επιδεικνύεται κάθε φορά που ζητείται, προκειμένου να απλοποιείται ή να αποφεύγεται, στο μέτρο του  δυνατού, η πραγματοποίηση και άλλων μεταγενέστερων ελέγχων. Η παράγραφος αυτή δεν προδικάζει το  δικαίωμα των κρατών μελών να προβαίνουν σε συγκεκριμένες ενέργειες για επιμέρους ελέγχους. 2.  Οι έλεγχοι πραγματοποιούνται δειγματοληπτικώς και καλύπτουν, στο μέτρο του δυνατού, ένα  εκτεταμένο μέρος του οδικού δικτύου. 3.  Τα σημεία που επιλέγονται για τους ελέγχους αυτούς πρέπει να επιτρέπουν τη συμμόρφωση των  οχημάτων στα οποία διαπιστώθηκε παράβαση ή, εφόσον η ελέγχουσα αρχή το κρίνει σκόπιμο, την  ακινητοποίησή τους, επιτόπου ή σε σημείο που προσδιορίζεται προς τον σκοπό αυτό από την εν λόγω  αρχή, χωρίς αυτό να αποτελεί κίνδυνο για την ασφάλεια. 4.  Ανάλογα με την περίπτωση, και υπό την προϋπόθεση ότι τούτο δεν αποτελεί κίνδυνο για την  ασφάλεια, είναι δυνατό να λαμβάνονται δείγματα από τα μεταφερόμενα προϊόντα, προκειμένου να δοθούν  για εξέταση σε αναγνωρισμένα από την αρμόδια αρχή εργαστήρια. 5.  Οι έλεγχοι δεν πρέπει να υπερβαίνουν ένα λογικό χρονικό διάστημα. Άρθρο 5 Με την επιφύλαξη τυχόν άλλων διατάξεων, όταν μία ή πλείονες παραβάσεις, εκ των  αναφερομένων ιδίως στο παράρτημα ΙΙ, διαπιστώνονται κατά την οδική μεταφορά επικινδύνων  εμπορευμάτων, τα οικεία οχήματα μπορούν να ακινητοποιούνται -επί τόπου ή σε σημείο που ορίζουν για  το σκοπό αυτό οι ελέγχουσες αρχές- και να υποχρεώνονται να συμμορφωθούν πριν συνεχίσουν το ταξίδι,  ή μπορούν να αποτελέσουν αντικείμενο άλλων κατάλληλων μέτρων, ανάλογα με τις περιστάσεις ή τις  ανάγκες ασφαλείας, συμπεριλαμβανομένης, εφόσον κριθεί αναγκαία, της απαγόρευσης εισόδου τους στην  Κοινότητα. Άρθρο 6 1.  Έλεγχοι είναι επίσης δυνατό να διενεργηθούν στις επιχειρήσεις προληπτικώς ή όταν κατά  την κυκλοφορία των οχημάτων έχουν διαπιστωθεί παραβάσεις που θέτουν σε κίνδυνο την ασφάλεια των  επικίνδυνων μεταφορών. 2.  Οι έλεγχοι διασφαλίζουν ότι οι συνθήκες ασφαλείας κάτω από τις οποίες πραγματοποιούνται οι  οδικές μεταφορές επικίνδυνων εμπορευμάτων είναι σύμφωνες με την ισχύουσα νομοθεσία. Όταν μία ή πλείονες παραβάσεις, εκ των αναφερομένων ιδίως στο παράρτημα ΙΙ, διαπιστώνονται κατά τη  μεταφορά επικινδύνων ουσιών, η οικεία μεταφορά πρέπει υποχρεωτικώς να συμμορφώνεται προτού εξέλθει  της επιχείρησης, ή να αποτελέσει αντικείμενο άλλων κατάλληλων μέτρων. Άρθρο 7 1.  Τα κράτη μέλη παρέχουν αμοιβαία συνδρομή για την ορθή εφαρμογή της παρούσας οδηγίας. 2.  Οι σοβαρές ή επανειλημμένες παραβάσεις που θέτουν σε κίνδυνο της ασφαλή μεταφορά επικίνδυνων  εμπορευμάτων, οι οποίες διαπράττονται από όχημα ή επιχείρηση μη εγκατεστημένη, πρέπει να  επισημαίνονται στις αρμόδιες αρχές του κράτους μέλους ταξινόμησης του οχήματος ή εγκατάστασης της  επιχείρησης. Οι αρμόδιες αρχές του κράτους μέλους στο οποίο διαπιστώθηκε σοβαρή ή επαναλαμβανόμενη παράβαση  μπορούν να ζητήσουν από τις αρμόδιες αρχές του κράτους μέλους ταξινόμησης του οχήματος ή  εγκατάστασης της επιχείρησης τη λήψη των κατάλληλων μέτρων έναντι του ή των παραβατών. Οι τελευταίες αυτές αρχές κοινοποιούν στις αρμόδιες αρχές του κράτους μέλους στο οποίο  διαπιστώθηκαν οι παραβάσεις τα μέτρα που ενδεχομένως λαμβάνονται έναντι του μεταφορέα ή της  επιχείρησης. Άρθρο 8 Αν, κατά τη διενέργεια οδικού ελέγχου σε όχημα που έχει ταξινομηθεί σε άλλο κράτος μέλος,  οι διαπιστώσεις είναι τέτοιες που να οδηγούν στο συμπέρασμα ότι έχουν διαπραχθεί σοβαρές ή  επανειλημένες παραβάσεις οι οποίες όμως δεν είναι δυνατό να αποδειχθούν στη διάρκεια του ελέγχου  ελλείψει των αναγκαίων στοιχείων, οι αρμόδιες αρχές των ενδιαφερόμενων κρατών μελών παρέχουν  αμοιβαία συνδρομή προκειμένου να διαλευκανθεί η κατάσταση. Στην περίπτωση που, για το σκοπό αυτό,  το οικείο κράτος μέλος προβεί σε έλεγχο στην επιχείρηση, τα πορίσματα του ελέγχου κοινοποιούνται  στο άλλο ενδιαφερόμενο κράτος. Άρθρο 9 1.  Για κάθε ημερολογιακό έτος, και το αργότερο δώδεκα μήνες μετά την παρέλευση αυτού,  κάθε κράτος μέλος υποβάλλει στην Επιτροπή έκθεση, σύμφωνα με το υπόδειγμα του παραρτήματος ΙΙΙ,  σχετικά με την εφαρμογή της παρούσας οδηγίας, η οποία περιλαμβάνει τις ακόλουθες ενδείξεις: -  εφόσον είναι δυνατόν, καταγραφέντα ή εκτιμώμενο όγκο οδικών μεταφορών επικίνδυνων εμπορευμάτων  (σε τόνους που έχουν μεταφερθεί ή σε τόνους ανά χιλιόμετρο), -  αριθμό διενεργηθέντων ελέγχων, -  αριθμό ελεγχθέντων οχημάτων, σύμφωνα με την ταξινόμηση (οχήματα που έχουν ταξινομηθεί στο εθνικό  έδαφος, οχήματα άλλων κρατών μελών ή τρίτων κρατών), -  αριθμό παραβάσεων που έχουν διαπιστωθεί και τύποι παραβάσεων, -  αριθμό και τύπο επιβαλλομένων κυρώσεων. 2.  Για πρώτη φορά το 1999 και στη συνέχεια τουλάχιστον ανά τριετία, η Επιτροπή διαβιβάζει στο  Ευρωπαϊκό Κοινοβούλιο και στο Συμβούλιο έκθεση σχετικά με την εφαρμογή της παρούσας οδηγίας από τα  κράτη μέλη σύμφωνα με τις πληροφορίες που προβλέπονται στην παράγραφο 1. Άρθρο 10 1.  Τα κράτη μέλη θεσπίζουν τις αναγκαίες νομοθετικές, κανονιστικές και διοικητικές  διατάξεις προκειμένου να συμμορφωθούν προς την παρούσα οδηγία πριν από την 1η Ιανουαρίου 1997.  Ενημερώνουν αμέσως την Επιτροπή. Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή  συνοδεύοντια από μια τέτοια αναφορά κατά την επίσημη δημοσίευσή τους. Οι λεπτομέρειες της αναφοράς  αυτής θεσπίζονται από τα κράτη μέλη. 2.  Τα κράτη μέλη κοινοποιούν στην Επιτροπή το κείμενο των κυριοτέρων διατάξεων εσωτερικού δικαίου  που θεσπίζουν στον τομέα που διέπεται από την παρούσα οδηγία. Άρθρο 11 Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα  των Ευρωπαϊκών Κοινοτήτων. Άρθρο 12 Η παρούσα οδηγία απευθύνεται στα κράτη μέλη. Λουξεμβούργο, 6 Οκτωβρίου 1995. Για το Συμβούλιο Ο Πρόεδρος J. BORRELL FONTELLES  ΠΑΡΑΡΤΗΜΑ Ι >ΑΡΧΗ ΓΡΑΦΗΚΟΥ>ΚΑΤΑΛΟΓΟΣ ΕΛΕΓΧΟΥ 1.  Τόπος ελέγχου    2.  Ημερομηνία    3.  Ώρα    4.  Διακριτικό σήμα κράτους και αριθμός ταξινόμησης    5.  Διακριτικό σήμα κράτους και αριθμός ρυμουλκουμένου/ημιρυμουλκουμένου  6.  Τύπος οχήματος    φορτηγό    οδικός συρμός    αρθρωτό όχημα με πλατφόρμα 7.  Επιχείρηση μεταφορών, διεύθυνση     8.  Ιθαγένεια    9.  Οδηγός    10.  Συνοδηγός    11.  Αποστολέας, διεύθυνση, τόπος φόρτωσης  (1)     12.  Παραλήπτης, διεύθυνση, τόπος εκφόρτωσης  (1)     13.  Αργή μάζα επικινδύνου εμπορεύματος ανά μεταφορική μονάδα  14.  Σημειώθηκε υπέρβαση του ποσοτικού ορίου της σημείωσης περιθωρίου 10  011    ναι   όχι 15.  Πραγματοποιείται σε:   σταθερή δεξαμενή    κινητή δεξαμενή    εμπορευματοκιβώτιο δεξαμενή    συστοιχία δοχείων   χύδην    εμπορευματοκιβώτιο    δέμα Έγγραφα που συνοδεύουν το όχημα 16.  Παραστατικό μεταφοράς συνοδείας   ελεγχθέν    διαπιστωθείσα παράβαση    άνευ αντικειμένου 17.  Γραπτές οδηγίες   ελεγχθέν    διαπιστωθείσα παράβαση    άνευ αντικειμένου 18.  Διμερής πολυμερής συμφωνία/άδεια   ελεγχθέν    διαπιστωθείσα παράβαση    άνευ αντικειμένου 19.  Πιστοποιητικό έγκρισης των οχημάτων   ελεγχθέν    διαπιστωθείσα παράβαση    άνευ αντικειμένου 20.  Πιστοποιητικό κατάρτισης του οδηγού   ελεγχθέν    διαπιστωθείσα παράβαση    άνευ αντικειμένου Κυκλοφορία του οχήματος  21.  Επιτρεπόμενο προς μεταφορά εμπόρευμα   ελεγχθέν    διαπιστωθείσα παράβαση    άνευ αντικειμένου 22.  Μεταφορά χύδην   ελεγχθέν    διαπιστωθείσα παράβαση    άνευ αντικειμένου 23.  Μεταφορά σε βυτία   ελεγχθέν    διαπιστωθείσα παράβαση    άνευ αντικειμένου 24.  Μεταφορά σε εμπορευματοκιβώτια   ελεγχθέν    διαπιστωθείσα παράβαση    άνευ αντικειμένου 25.  Εμπόρευμα επιτρεπόμενο για τον τύπο του οχήματος   ελεγχθέν    διαπιστωθείσα παράβαση    άνευ  αντικειμένου 26.  Απαγόρευση από κοινού φόρτωσης   ελεγχθέν    διαπιστωθείσα παράβαση    άνευ αντικειμένου 27.  Χειρισμός και στοιβασία  (2)   ελεγχθέν    διαπιστωθείσα παράβαση    άνευ αντικειμένου 28.  Διαρροή εμπορευμάτων ή φθορά δεμάτων  (2)   ελεγχθέν    διαπιστωθείσα παράβαση    άνευ  αντικειμένου 29.  Αριθ. ΟΗΕ/επισήμανση των δεμάτων/κωδικός συσκευασίας ΟΗΕ  (1)  (2)   ελεγχθέν    διαπιστωθείσα  παράβαση    άνευ αντικειμένου 30.  Σηματοδότηση του οχήματος και του περιέκτη   ελεγχθέν    διαπιστωθείσα παράβαση    άνευ  αντικειμένου 31.  Προειδοποιητικές πινακίδες κινδύνου για τη μεταφορά με βυτίο ή χύδην   ελεγχθέν     διαπιστωθείσα παράβαση    άνευ αντικειμένου Εξοπλισμός του οχήματος  32.  Εργαλειοθήκη για πρόχειρες επιδιορθώσεις   ελεγχθέν    διαπιστωθείσα παράβαση    άνευ  αντικειμένου 33.  Τουλάχιστον ένας τάκος για τροχούς ανά όχημα   ελεγχθέν    διαπιστωθείσα παράβαση    άνευ  αντικειμένου 34.  Δύο φανοί χρώματος πορτοκαλί   ελεγχθέν    διαπιστωθείσα παράβαση    άνευ αντικειμένου 35.  Πυροσβεστήρας   ελεγχθέν    διαπιστωθείσα παράβαση    άνευ αντικειμένου 36.  Εξοπλισμοί προστασίας του οδηγού   ελεγχθέν    διαπιστωθείσα παράβαση    άνευ αντικειμένου  37.  Διάφορα/παρατηρήσεις 38.  Αρχή/υπάλληλος που διενήργησε τον έλεγχο >ΤΕΛΟΣ ΓΡΑΦΗΚΟΥ> ΠΑΡΑΡΤΗΜΑ ΙΙ ΠΑΡΑΒΑΣΕΙΣ Κατά την έννοια της παρούσης οδηγίας θεωρούνται παραβάσεις οι  ακόλουθες περιπτώσεις: 1)  εμπόρευμα μη επιτρεπόμενο προς μεταφορά 7 2)  απουσία δήλωσης του αποστολέα ότι το υλικό και η συσκευασία πληρούν τους όρους για τη μεταφορά  7 3)  οχήματα στα οποία παρατηρείται, κατά τη διενέργεια του ελέγχου, διαρροή επικίνδυνων υλικών λόγω  της μη στεγανότητας των δεξαμενών ή της συσκευασίας 7 4)  οχήματα που δεν διαθέτουν πιστοποιητικό έγκρισης ή των οποίων το πιστοποιητικό δεν  ανταποκρίνεται στους κανονισμούς 7 5)  οχήματα που δεν διαθέτουν κατάλληλες πινακίδες χρώματος πορτοκαλί ή τα οποία διαθέτουν  πινακίδες χρώματος πορτοκαλί που δεν ανταποκρίνονται στους κανονισμούς 7 6)  οχήματα χωρίς οδηγίες ασφαλείας ή με ακατάλληλες οδηγίες ασφαλείας 7 7)  ακατάλληλο όχημα ή συσκευασία 7 8)  οδηγός που δεν διαθέτει πιστοποιητικό επαγγελματικής κατάρτισης κατάλληλο για οδική μεταφορά  επικίνδυνων εμπορευμάτων 7 9)  οχήματα που δεν διαθέτουν πυροσβεστήρες 7 10)  οχήματα ή δέματα χωρίς τις προβλεπόμενες από τους κανονισμούς προειδοποιητικές ετικέτες  κινδύνου 7 11)  οχήματα που δεν διαθέτουν παραστατικά μεταφοράς/συνοδείας ή στα οποία οι ενδείξεις σχετικά με  τα μεταφερόμενα επικίνδυνα εμπορεύματα δεν ανταποκρίνονται στους κανονισμούς 7 12)  οχήματα που δεν έχουν διμερή/πολυμερή συμφωνία ή η συμφωνία των οποίων δεν ανταποκρίνεται  στους κανονισμούς 7 13)  υπερπλήρωση της δεξαμενής.  ΠΑΡΑΡΤΗΜΑ ΙΙΙ ΥΠΟΔΕΙΓΜΑ ΤΥΠΟΠΟΙΗΜΕΝΟΥ ΕΝΤΥΠΟΥ ΓΙΑ ΤΗΝ ΚΑΤΑΡΤΙΣΗ ΤΗΣ ΕΚΘΕΣΗΣ ΠΟΥ ΠΡΕΠΕΙ  ΝΑ ΥΠΟΒΑΛΛΕΤΑΙ ΣΤΗΝ ΕΠΙΤΡΟΠΗ ΣΧΕΤΙΚΑ ΜΕ ΤΙΣ ΠΑΡΑΒΑΣΕΙΣ ΚΑΙ ΤΙΣ ΚΥΡΩΣΕΙΣ >ΑΡΧΗ ΓΡΑΦΗΚΟΥ>Κράτος:    Έτος: .................... Διενεργηθέντες οδικοί έλεγχοι   Οχήματα ταξινομημένα στο έδαφος  (1)  Εθνικό Άλλων κρατών μελών της ΕΕ Τρίτων κρατών Συνολικός αριθμός      Αριθμός ελεγχθέντων οχημάτων          Αριθμός παραβάσεων που έχουν διαπιστωθεί ανάλογα με τον τύπο της παράβασης          Αριθμός και τύπος κυρώσεων που έχουν επιβληθεί          (1)  Για τους σκοπούς αυτού του παραρτήματος, η χώρα ταξινόμησης είναι η χώρα του οχήματος με  κινητήρα. >ΤΕΛΟΣ ΓΡΑΦΗΚΟΥ>


Avis juridique important

|

31996L0089

Οδηγία 96/89/ΕΚ της Επιτροπής της 17ης Δεκεμβρίου 1996 για τροποποίηση της οδηγίας 95/12/ΕΚ για την εφαρμογή της οδηγίας 92/75/ΕΟΚ του Συμβουλίου σχετικά με την ένδειξη κατανάλωσης ενέργειας των οικιακών ηλεκτρικών πλυντηρίων ρούχων (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 338 της 28/12/1996 σ. 0085 - 0085

ΟΔΗΓΙΑ 96/89/ΕΚ ΤΗΣ ΕΠΙΤΡΟΠΗΣ της 17ης Δεκεμβρίου 1996 για τροποποίηση της οδηγίας 95/12/ΕΚ για την εφαρμογή της οδηγίας 92/75/ΕΟΚ του Συμβουλίου σχετικά με την ένδειξη κατανάλωσης ενέργειας των οικιακών ηλεκτρικών πλυντηρίων ρούχων (Κείμενο που παρουσιάζει ενδιαφέρον για τον ΕΟΧ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 92/75/ΕΟΚ του Συμβουλίου, της 22ας Σεπτεμβρίου 1992, για την ένδειξη της κατανάλωσης ενέργειας και λοιπών πόρων των οικιακών συσκευών με την επισήμανση και την παροχή ομοιόμορφων πληροφοριών σχετικά με τα προϊόντα (1), και ιδίως τα άρθρα 9 και 12,την οδηγία 95/12/ΕΚ της Επιτροπής, της 23ης Μαΐου 1995, για την εφαρμογή της οδηγίας 92/75/ΕΟΚ του Συμβουλίου σχετικά με την ένδειξη κατανάλωσης ενέργειας των οικιακών ηλεκτρικών πλυντηρίων ρούχων (2),Εκτιμώντας:ότι οι υπάρχουσες μέθοδοι μετρήσεως και οι διαθέσιμες πληροφορίες δεν προσφέρονται για την κατάλληλη επισήμανση των ηλεκτρικών πλυντηρίων ρούχων που δεν διαθέτουν ενσωματωμένη διάταξη για τη θέρμανση του νερού 7 ότι οι εν λόγω συσκευές πρέπει, συνεπώς, να αποκλεισθούν από το πεδίο εφαρμογής της οδηγίας 95/12/ΕΚ 7ότι τα μέτρα που θεσπίζονται στην εν λόγω οδηγία είναι σύμφωνα με τη γνώμη της επιτροπής, η οποία συγκροτήθηκε κατ' εφαρμογή του άρθρου 10 της οδηγίας 92/75/ΕΟΚ,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1 Στο άρθρο 1 παράγραφος 1 της οδηγίας 95/12/ΕΚ, προστίθεται η ακόλουθη νέα περίπτωση στον κατάλογο των ειδών οικιακών ηλεκτρικών πλυντηρίων ρούχων, που εξαιρούνται από το πεδίο εφαρμογής της εν λόγω οδηγίας:«- μέχρι τις 30 Ιουνίου 1998, πλυντηρίων που δεν διαθέτουν ενσωματωμένη διάταξη για τη θέρμανση του νερού.»Άρθρο 2 1. Τα κράτη μέλη θεσπίζουν και δημοσιεύουν τις αναγκαίες νομοθετικές, κανονιστικές και διοικητικές διατάξεις προκειμένου να συμμορφωθούν με την παρούσα οδηγία, το αργότερο έως τις 15 Απριλίου 1997, και ενημερώνουν αμέσως σχετικά την Επιτροπή. Οι εν λόγω διατάξεις τίθενται σε εφαρμογή από τις 15 Μαΐου 1997.Οι διατάξεις αυτές, όταν θεσπίζονται από τα κράτη μέλη, πρέπει να παραπέμπουν στην παρούσα οδηγία ή να συνοδεύονται από παρόμοια παραπομπή κατά το χρόνο της επίσημης δημοσίευσής τους. Ο τρόπος της εν λόγω παραπομπής καθορίζεται από τα κράτη μέλη.2. Τα κράτη μέλη ανακοινώνουν στην Επιτροπή τις διατάξεις εσωτερικού δικαίου, τις οποίες θεσπίζουν στα πλαίσια του πεδίου εφαρμογής της παρούσας οδηγίας.Άρθρο 3 Η παρούσα οδηγία τίθεται σε ισχύ την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Άρθρο 4 Η παρούσα οδηγία απευθύνεται στα κράτη μέλη.Βρυξέλλες, 17 Δεκεμβρίου 1996.Για την ΕπιτροπήΧρήστος ΠΑΠΟΥΤΣΗΣΜέλος της Επιτροπής(1) ΕΕ αριθ. L 297 της 13. 10. 1992, σ. 16.(2) ΕΕ αριθ. L 136 της 21. 6. 1995, σ. 1.